AN COIMISIÚN EORPACH Strasbourg, 15.12.2015 COM(2015) 671 final 2015/0310(COD) Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE maidir leis an nGarda Teorann agus Cósta Eorpach agus lena n

aisghairtear Rialachán (CE) Uimh. 2007/2004, Rialachán (CE) Uimh. 863/2007 agus Cinneadh 2005/267/CE ón gComhairle



MEABHRÁN MÍNIÚCHÁIN 1.COMHTHÉACS AN TOGRA •Forais agus cuspóirí an togra Is é cuspóir an togra seo an Garda Teorann agus Cósta Eorpach a bhunú chun a áirithiú go ndéanfar bainistiú comhtháite teorainneacha san Eoraip ar theorainneacha seachtracha an Aontais Eorpaigh, d'fhonn imirce a bhainistiú go héifeachtach agus d'fhonn leibhéal ard slándála a áirithiú san Aontas, agus saorghluaiseacht daoine a chosaint ann freisin. Is cuid de phacáiste beart é atá curtha i láthair ag an gCoimisiún chun cosaint níos fearr a thabhairt do theorainneacha an Aontais Eorpaigh de réir mar atá leagtha amach sa Teachtaireacht ón gCoimisiún a ghabhann leis an bpacáiste sin. In 2015, chonacthas brú urghnách ar theorainneacha seachtracha an Aontais Eorpaigh, áit a meastar go ndeachaidh 1.5 milliún duine trasna na dteorainneacha go neamhdhleathach idir Eanáir agus Samhain na bliana seo. De dheasca scála ábhalmhór na sreabha imirce measca a chuaigh trasna theorainneacha seachtracha an Aontais Eorpaigh agus na gluaiseachtaí tánaisteacha a bhí ann dá bharr sin, is léir nach iomchuí na struchtúir atá ann faoi láthair ar leibhéal an Aontais agus ar leibhéal na mBallstát chun aghaidh a thabhairt ar na dúshláin a ghabhann le mórphlódú isteach daoine. I limistéar gan teorainneacha inmheánacha, tá tionchar ag imirce neamhrialta thar theorainneacha seachtracha isteach i mBallstát amháin ar na Ballstáit ar fad laistigh den limistéar Schengen. Is iad na gluaiseachtaí móra tánaisteacha sin a spreag cuid mhór de na Ballstáit chun rialú ag teorainneacha a thabhairt ar ais isteach ag a gcuid teorainneacha inmheánacha. Dá thairbhe sin, cuireadh brú nach beag ar fheidhmiú agus ar chomhleanúnachas an limistéir Schengen. Ó thosaigh géarchéim na himirce atá ann faoi láthair, tháinig sé chun solais nach féidir an limistéar Schengen a choimeád gan teorainneacha inmheánacha ach amháin má tá na teorainneacha seachtracha slán agus faoi chosaint éifeachtach. Leas comhroinnte is ea rialú theorainneacha seachtracha an Aontais agus ní mór é a dhéanamh i gcomhréir le caighdeáin arda aonfhoirmeacha an Aontais. Ó tháinig méadú ar na hábhair imní ó thaobh slándála de tar éis na nionsaithe sceimhlitheoireachta a bhí ann i mbliana, is amhlaidh is mó na hábhair imní atá ar shaoránaigh freisin. Cé nach féidir le teorainneacha slándáil iomlán a chur ar fáil, is féidir leo cur go mór léi trí shlándáil agus trí fhaisnéis a mhéadú agus trí ionsaithe a bheidh ann amach anseo a chur de dhroim seoil. Is amhlaidh gur tábhachtaí an fheidhm sin anois ná am ar bith riamh roimhe de thairbhe trodaithe coimhthíocha a bheith rannpháirteach in ionsaithe sceimhlitheoireachta, feiniméan a fheictear níos minice ar an aimsir seo. Is den tábhacht mar sin an tslándáil a neartú ag na teorainneacha seachtracha, rud a fhágfaidh go mbeidh níos mó muiníne ag an bpobal. Ní féidir limistéar aonair taistil a choimeád gan teorainneacha inmheánacha mura bhfuil cosaint éifeachtach ann ag na teorainneacha seachtracha. Ní fiú tráithnín an slabhra má bhíonn lúb ar lár. Is gá, mar sin, céim chinntitheach a ghlacadh i treo córas comhtháite bainistíochta le haghaidh teorainneacha seachtracha. Ní féidir é sin a dhéanamh ach amháin má dhéantar an cúram a roinnt ar na Ballstáit ar fad, i gcomhréir le prionsabail na dlúthpháirtíochta agus na freagrachta, prionsabail atá ina dtreoirphrionsabail maidir le dul i ngleic le géarchéim na himirce agus a comhaontaíodh idir institiúidí uile an Aontais Eorpaigh.| Sa Chlár Oibre Eorpach maidir le hImirce, sainaithníodh gur gá dul i dtreo bhainistiú comhroinnte na dteorainneacha seachtracha, i gcomhréir leis an gcuspóir 'córas comhtháite bainistíochta le haghaidh teorainneacha seachtracha a thabhairt isteach de réir a chéile' atá leagtha síos in Airteagal 77 den Chonradh ar Fheidhmiú an Aontais Eorpaigh. San óráid a thug sé uaidh i Meán Fómhair faoi 'Staid an Aontais', d'fhógair an tUachtarán Juncker go gcuirfeadh an Coimisiún céimeanna uaillmhianacha i láthair maidir leis sin roimh dheireadh na bliana i bhfoirm Garda Cósta agus Teorann Eorpach lánfheidhmiúil, mar a deimhníodh ina dhiaidh sin i gClár Oibre an Choimisiúin do 2016. Leis an dréachtRialachán leagtar síos na prionsabail ghinearálta le haghaidh Bainistiú Comhtháite Teorainneacha san Eoraip; bunaítear leis an Garda Teorann agus Cósta Eorpach agus an Ghníomhaireacht Eorpach um an nGarda Teorann agus Cósta bunaithe ar Frontex. Is é cuspóir an dréachtRialacháin seo bainistiú níos comhtháite ar theorainneacha seachtracha an Aontais Eorpaigh a chur ar fáil, trí thuilleadh inniúlachtaí a thabhairt don Ghníomhaireacht Eorpach um an nGarda Teorann agus Cósta maidir le bainistiú teorainneacha seachtracha agus filleadh thar an méid atá ag Frontex faoi láthair. Leis an dréachtRialachán seo tugtar na hinniúlachtaí breise is gá don Ghníomhaireacht Eorpach um an nGarda Teorann agus Cósta le gur féidir léi bainistiú comhtháite teorainneacha a chur chun feidhme go héifeachtach ar leibhéal an Aontais, aghaidh a thabhairt ar easnaimh i mbainistiú teorainneacha ar an leibhéal náisiúnta agus freagairt a thabhairt ar shreabha imirce nach bhfacthas a leithéidí riamh roimhe mar a tharla ag teorainneacha seachtracha an Aontais Eorpaigh i mbliana. Is den tábhacht na hinniúlachtaí breise sin a bhronnadh ar an nGarda Teorann agus Cósta Eorpach ar leibhéal na hEorpa sa dóigh nach gcuirfidh na heasnaimh sin a bhaineann le bainistiú teorainneacha seachtracha nó le sreabha imirce neamhthuartha as d'fheidhmiú rianúil limistéir Schengen. Na dúshláin a d'eascair as an ngéarchéim dídeanaithe, ní féidir dul i ngleic leo má ghníomhaíonn na Ballstáit ar dhóigh neamhchomhordaithe. Freagracht chomhroinnte is ea bainistiú comhtháite teorainneacha idir an Ghníomhaireacht Eorpach um an nGarda Teorann agus Cósta agus na húdaráis náisiúnta atá freagrach as bainistiú teorainneacha, lena náirítear gardaí cósta, sa mhéid is go ndéanann siad cúraimí rialaithe ag teorainneacha, agus is iad sin le chéile an Garda Teorann agus Cósta Eorpach. •Comhsheasmhacht le forálacha beartais atá ann cheana sa réimse beartais seo Leis an dréachtRialachán seo, tugtar freagairt d'éilimh ó Pharlaimint na hEorpa agus ón gComhairle Eorpach teorainneacha seachtracha an Aontais Eorpaigh a bhainistiú go héifeachtach. Leag an Chomhairle Eorpach amach treoracha soiléire i nDeireadh Fómhair 2015 chun teorainneacha seachtracha an Aontais Eorpaigh a neartú, is é sin le rá, trína bheith ag obair i dtreo córas comhtháite bainistíochta a bhunú le haghaidh teorainneacha seachtracha agus feabhas a chur ar shainordú Frontex i gcomhthéacs an chomhphlé faoi Chóras Eorpach um Gharda Teorann agus Cósta a fhorbairt, lena náirítear ó thaobh imscaradh Foirne Mear-Idirghabhála Teorann i gcás ina léiríonn meastóireachtaí Schengen nó an anailís riosca gur gá gníomhú ar bhealach stóinsithe, pras, i gcomhar leis an mBallstát lena mbaineann. Mheas an Chomhairle Eorpach freisin gur cheart go leathnófaí sainordú Frontex maidir le filleadh chun an ceart a chur san áireamh oibríochtaí comhpháirteacha um fhilleadh a eagrú ar a thionscnamh féin agus feabhas a chur ar a ról maidir le doiciméid taistil a fháil d'fhillí. Sa Chlár Oibre Eorpach maidir le hImirce, mhol an Coimisiún go ndéanfaí freagracht comhroinnte de bhainistiú na dteorainneacha seachtracha idir na Ballstáit agus an tAontas Eorpach. Ar an mbonn sin, moladh sa Chlár Oibre Eorpach maidir le hImirce go ndéanfaí athruithe ar an mbunús dlí maidir le Frontex chun a ról agus a chumas a neartú. Ar na céimeanna eile a bhí le glacadh ag an gCoimisiún bhí Garda Teorann agus Cósta Eorpach a bhunú, ról leathnaithe a thabhairt don Ghníomhaireacht Eorpach um an nGarda Teorann agus Cósta maidir le heagrú agus comhordú fillte, comhair idirinstitiúideach, bainistíocht níos fearr ar shócmhainní na Gníomhaireachta agus na mBallstát agus maidir leis an gcur chuige nua bunaithe ar an 'láthair práinne' a thionscnamh. Leis an dréachtRialachán seo, déanann an Coimisiún a chion féin chun bainistiú teorainneacha a dhéanamh níos éifeachtaí agus níos iontaofa trí leibhéal nua freagrachta agus dlúthpháirteachta a chur i bhfeidhm. Le blianta beaga anuas, chuir an tAontas Eorpach beartas nua ar bun chun a chur ar chumas na mBallstát teorainneacha seachtracha slána a thógáil agus a choimeád. In éagmais chur chun feidhme straitéiseach maidir le bainistiú comhtháite teorainneacha ar leibhéal an Aontais, áfach, tá neamhréireachtaí sa chur chun feidhme ar an leibhéal náisiúnta go fóill idir na Ballstáit. Dá bhrí sin, mar a d'aithin an Coimisiún sa Chlár Eorpach maidir le himirce, is gá caighdeáin a bheith ann le haghaidh bainistiú teorainneacha chun gach gné de bhainistiú teorainneacha seachtracha an Aontais a chuimsiú. Leis an togra seo, tógtar ar an mbeartas bainistithe teorainneacha atá ann faoi láthair ach cuireann sé ar leibhéal difriúil é freisin ó thaobh cáilíochta de. Bunaíodh Frontex le Rialachán (CE) Uimh. 2007/2004 ón gComhairle agus leasaíodh ina dhiaidh sin é le Rialachán (CE)863/2007, Rialachán a thug isteach na mear-idirghabhálacha teorann, agus le Rialachán (CE) Uimh. 1168/2011, a chuir béim ar fhreagracht Frontex i dtaca le cosaint ceart bunúsach. Leis an mbeart seo cuirtear go mór le cumas na Gníomhaireachta amharc roimhe amach agus freagairt go héifeachtach do bhagairtí atá ann faoi láthair nó a bheidh ann amach anseo ag na teorainneacha seachtracha trí ghníomhaíochtaí na mBallstát a threisiú, a mheas agus a chomhordú i dtaca le cur chun feidhme na mbeart iomchuí ag na teorainneacha seachtracha. Comhlánaíonn an togra an reachtaíocht atá ann faoi láthair trí chur chuige a leanúint atá comhchosúil leis an gcur chuige maidir leis an gCóras Eorpach um Fhaireachas ar Theorainneacha (Eurosur) áit ar cothaíodh meon an chomhair, malartú faisnéise agus comhordú iarrachtaí idir na Ballstáit agus an Ghníomhaireacht Eorpach um an nGarda Teorann agus Cósta, idir údaráis náisiúnta agus Gníomhaireachtaí an Aontais chomh maith, agus sin trí gheallúintí nithiúla agus ceangailteacha a chur i bhfeidhm. Tógann sé freisin ar Rialachán (AE) Uimh. 656/2014 lena mbunaítear rialacha maidir le faireachas ar na teorainneacha farraige seachtracha i gcomhthéacs an chomhair oibríochtúil arna chomhordú ag Frontex. Leis an togra seo, déantar mear-idirghabhálacha teorann a fhorbairt agus a threisiú freisin. Leis an togra seo, agus go háirithe le bunú measúnaithe leochaileachta, comhlánaítear an sásra meastóireachta Schengen arna bhunú le Rialachán (AE) Uimh. 1053/2013. Is é is aidhm leis an sásra meastóireachta Schengen muinín frithpháirteach a choimeád idir na Ballstáit. Measúnú teicniúil agus dlíthiúil atá i gceist arb é is aidhm leis cur i bhfeidhm ceart an acquis Schengen agus na dálaí riachtanacha a dheimhniú chun an rialú ag teorainneacha inmheánacha a bhaint ar shiúil. I gcásanna ina léirítear i measúnú Schengen go bhfuil easnaimh thromchúiseacha ag an teorainn sheachtrach, féadfaidh an Coimisiún a mholadh go dtionscnófaí imscaradh Foirne Eorpacha de chuid an Gharda Teorann agus Cósta nó go gcuirfí pleananna straitéiseacha i láthair na Gníomhaireachta chun a tuairim a fháil. Tá an togra seo gan dochar do na bearta a fhéadfar a ghlacadh faoi Airteagal 19a agus Airteagal 26 de Chód Teorainneacha Schengen freisin. Díríonn an measúnú leochaileachta ar bhearta coisctheacha chun géarchéim a sheachaint. Is measúnú é ar chumais oibríochtúla na mBallstát ag na teorainneacha seachtracha agus chuige sin déanann sé an trealamh teicniúil, cumais, acmhainní agus pleananna teagmhasacha a mheas. Is é an Ghníomhaireacht a dhéanann an measúnú sin, is é an Bord Maoirseachta a thugann comhairle don Stiurthóir Feidhmiúcháin agus is é seo, ar a sheal, a chinneann na bearta is gá. I gcás nach gcloíonn Ballstát le cinneadh an Stiúrthóra Feidhmiúcháin agus, dá bharr sin, go bhféadfaí feidhmiú limistéir Schengen a chur i mbaol, is féidir leis an gCoimisiún cinneadh cur chun feidhme a ghlacadh lena néilítear idirghabháil dhíreach na Gníomhaireachta ar an talamh.

Tógann an togra seo ar na forálacha bearta sin agus forbraíonn sé tuilleadh iad agus tugann sé le chéile iad faoi scáth an Gharda Teorann agus Cósta Eorpach, agus leis sin bunaítear córas comhtháite bainistíochta le haghaidh teorainneacha seachtracha ar leibhéal an Aontais dá bhforáiltear in Airteagal 77(2)(d) den Chonradh ar Fheidhmiú an Aontais Eorpaigh. •Comhsheasmhacht le beartais eile an Aontais Tá dlúthcheangal ag an togra seo le bearta eile an Aontais agus comhlánaítear leis iad, eadhon: (a)An Comhchóras Eorpach Tearmainn, mar aon leis na foirne tacaíochta don bhainistiú imirce ag na láithreacha práinne a bhfuil dlúthbhaint aige le hathlonnú daoine ar léir go dteastaíonn cosaint idirnáisiúnta uathu; (b)Slándáil inmheánach, de réir mar a leagadh béim air sa Chlár Oibre Eorpach maidir leis an tSlándáil - is den tábhacht caighdeáin arda chomhchoiteanna a bheith ann i dtaca le bainistiú teorainneacha chun coireacht thrasteorann agus sceimhlitheoireacht a chosc; rannchuidíonn an togra seo chun leibhéal ard slándála inmheánach a bhaint amach trína chur ar chumas na Gníomhaireachta gnéithe den choireacht trasteorann agus den sceimhlitheoireacht a chuimsiú ina anailís rioscaí, trína chur ar a cumas sonraí pearsanta a phróiseáil i dtaca le daoine a bhfuil amhras fúthu as bheith rannpháirteach i ngníomhartha sceimhlitheoireachta agus trína chur ar chumas na Gníomhaireachta comhoibriú le Gníomhaireachtaí eile an Aontais agus le heagraíochtaí idirnáisiúnta maidir le cosc a chur ar sceimhlitheoireacht. Ó thaobh rochtain ar bhunachair sonraí náisiúnta agus ar bhunachair sonraí Eorpacha, déantar foráil sa dréachtRialachán do cheangal a chur ar na Ballstáit rochtain a cheadú do bhaill na bhFoirne Eorpacha de chuid an Gharda Teorann agus Cósta ar bhunachair sonraí den sórt sin. Féachfaidh an Coimisiún an féidir rochtain ar bhunachair sonraí Eorpacha a thabhairt don Ghníomhaireacht, amhail SIS agus EURODAC, agus déanfaidh sé breithniú maidir le tograí a thíolacadh chun na gníomhaíochtaí dlí ar a bhfuil na bunachair sonraí sin bunaithe a mhodhnú; (c)Straitéis an Aontais le haghaidh Bainistíocht Riosca Custaim agus Shlándáil an tSlabhra Soláthair, lena bhforáiltear comhar idir-institiúideach a chur chun cinn agus comhroinnt faisnéise idir gníomhaireachtaí custaim, forghníomhú dlí agus gníomhaireachtaí slándála chun comhlántacht na ról a áirithiú, critéir riosca comhchoiteanna a fhorbairt agus chun faisnéis maidir le riosca a chomhroinnt; (d)Slándáil agus sábháilteacht mhuirí, agus faireachas muirí freisin ó bunaíodh comhar Eorpach maidir le feidhmeanna garda cósta idir an Ghníomhaireacht Eorpach um an nGarda Teorann agus Cósta, an Ghníomhaireacht Eorpach um Rialú ar Iascach agus an Ghníomhaireacht Eorpach um Shábháilteacht Mhuirí; (e)Beartas caidrimh sheachtraigh an Aontais mar gur cheart don Ghníomhaireacht Eorpach um an nGarda Teorann agus Cósta an comhar oibríochtúil a éascú agus a spreagadh idir na Ballstáit agus tríú tíortha, lena náirítear trí chomhar oibríochtúil den sórt sin a chomhordú i dtaca le teorainneacha seachtracha a bhainistiú agus trí oifigigh idirchaidrimh a imscaradh go tríú tíortha, chomh maith le bheith ag obair i gcomhar le húdaráis tríú tíortha maidir le filleadh, lena náirítear maidir le doiciméid taistil a fháil freisin. 2.BUNÚS DLÍ, COIMHDEACHT AGUS COMHRÉIREACHT •Bunús dlí Tá an togra reachtach seo bunaithe ar Airteagal 77(2)(b) agus (d) agus ar Airteagal 79(2)(c) den Chonradh ar Fheidhmiú an Aontais Eorpaigh (CFAE). Le hAirteagal 77(1)(b) agus (d) déantar foráil go bhforbróidh an tAontas beartas d'fhonn seiceálacha a dhéanamh ar dhaoine agus monatóireacht éifeachtúil a dhéanamh ar thrasnú na dteorainneacha seachtracha, agus córas comhtháite bainistíochta le haghaidh na dteorainneacha seachtracha a thabhairt isteach ar bhonn céimnitheach. Chun na críocha sin, faoi Airteagal 77(2)(b) agus (d), glacfaidh Parlaimint na hEorpa agus an Chomhairle bearta a bhaineann le seiceálacha a mbíonn daoine faoina réir agus iad ag trasnú teorainneacha, i gcomhréir leis an ngnáthnós imeachta reachtach, agus aon bheart is gá le go mbunófaí córas comhtháite bainistíochta de réir a chéile le haghaidh teorainneacha seachtracha. Le hAirteagal 79(2)(c) tugtar d'údarás do Pharlaimint na hEorpa agus don Chomhairle bearta a ghlacadh i réimse imirce neamhrialta agus cónaí neamhúdaraithe, lena náirítear daoine a chónaíonn gan údarú a aistriú agus a aisdúichiú. •Coimhdeacht Is é is cuspóir leis an togra seo bainistiú comhtháite teorainneacha san Eoraip a áirithiú maidir le teorainneacha seachtracha an Aontais Eorpaigh, d'fhonn imirce a bhainistiú go héifeachtach agus d'fhonn ardleibhéal slándála a áirithiú san Aontas agus, san am céanna, saorghluaiseacht daoine a chosaint laistigh de. I limistéar gan teorainneacha inmheánacha, tá tionchar ag imirce ainrialta thar theorainneacha seachtracha isteach i mBallstát amháin ar na Ballstáit ar fad laistigh den limistéar Schengen. Ní féidir limistéar gan teorainneacha inmheánacha a choimeád mura bhfuil cosaint shlán agus éifeachtach ann ag na teorainneacha seachtracha. Ó rud é gur leas comhroinnte é rialú teorainneacha seachtracha an Aontais agus nach mór é a dhéanamh i gcomhréir le caighdeáin arda aonfhoirmeacha an Aontais, ní féidir leis na Ballstáit cuspóirí an togra seo a bhaint amach go hiomchuí, agus is fearr is féidir sin a bhaint amach ar leibhéal an Aontais, féadfaidh an tAontas bearta a ghlacadh i gcomhréir le prionsabal na coimhdeachta mar atá leagtha síos in Airteagal 5 den Chonradh ar an Aontas Eorpach. •Comhréireacht Is é is aidhm leis an dréachtRialachán freagairt do na dúshláin nua agus don fhíorstaid pholaitiúil ina bhfuil an tAontas, i dtaca le bainistíocht imirce agus slándáil inmheánach araon. Bunaítear leis gléasra beart chun dul i ngleic go cuimsitheach le bainistiú teorainneacha. Áirithíonn sé go gcuirtear rialacha maidir le bainistiú comhtháite teorainneacha chun feidhme mar is ceart sna Ballstáit, go dtugtar faoi ghníomhaíocht chuí chun géarchéimeanna a chosc agus idirghabháil a dhéanamh go luath ag na teorainneacha seachtracha, agus, má bhíonn géarghá leis go fóill, nach dtabharfar faoi ghníomhaíocht phráinneach ar leibhéal an Aontais ó thaobh idirghabháil dhíreach de ar an talamh. I bhfianaise a chuid cuspóirí agus de réir phrionsabal na comhréireachta, mar atá leagtha amach in Airteagal 5 den Chonradh ar an Aontas Eorpach, ní théann an Rialachán seo thar a bhfuil gá leis chun na cuspóirí sin a bhaint amach. •An rogha ionstraime Ní féidir foráil a dhéanamh don leibhéal aonfhoirmeachta is gá chun bainistíocht chomhtháite na dteorainneacha seachtracha a áirithiú. Ina theannta sin, ag féachaint dó gur bunaíodh an Ghníomhaireacht Frontex, nó an Ghníomhaireacht Eorpach um an nGarda Teorann agus Cósta mar a thugtar anois uirthi, le Rialachán, is é an tionstraim dlí céanna is iomchuí le haghaidh an togra seo.

3.COMHAIRLIÚCHÁN LEIS NA PÁIRTITHE LEASMHARA Mar ullmhúchán don togra seo, sheas an Coimisiún ar an gcomhphlé rialta a bhí ann idir an Chomhairle Eorpach agus Comhairle na nAirí, mar aon le Parlaimint na hEorpa maidir le bainistiú teorainneacha agus na bearta is gá chun dul i ngleic le géarchéim na himirce. Le gairid, bhí todhchaí bhainistiú teorainneacha ina ábhar plé go háirithe maidir leis an nGníomhaireacht Frontex a threisiú, i gcruinniú de chuid Chomhairle na nAirí an 8 Deireadh Fómhair 2015. Ina dhiaidh sin bhí cruinniú de chuid na Comhairle Eorpaí ann an 15 Deireadh Fómhair 2015, inar éilíodh, mar chuid dá dtreoracha maidir le todhchaí bhainistiú teorainneacha, go neartófaí teorainneacha seachtracha an Aontais Eorpaigh trí, i measc rudaí eile, obair a dhéanamh i dtreo córas comhtháite bainistíochta a bhunú le haghaidh teorainneacha seachtracha agus trí fheabhas a chur ar shainordú Frontex. Ó ghlac Frontex a chuid freagrachtaí chuige féin an 1 Bealtaine 2005, bhí comhphlé leantach ann leis na páirtithe leasmhara ar an leibhéal Eorpach agus ar an leibhéal náisiúnta. Go háirithe, bhí comhphlé rialta ann i gcomhthéacs thuarascálacha ón nGníomhaireacht i bParlaimint na hEorpa agus sa Chomhairle. Tuairiscíonn an Ghníomhaireacht ar bhonn leanúnach maidir lena chuid gníomhaíochtaí ag cruinnithe an Bhoird agus trí bhíthin na dtuarascálacha éagsúla a chuireann sí amach i gcaitheamh na bliana. Lena chois sin bhí malartú faisnéise ann go rialta le Gníomhaireachtaí eile an Aontais, go háirithe leis an Oifig Eorpach Tacaíochta do Ghnóthaí Tearmainn, Gníomhaireacht an Aontais Eorpaigh um Chearta Bunúsacha agus Europol, chomh maith leis an Ombudsman Eorpach. Eagraíodh cuid mhór comhphlé freisin leis an tsochaí shibhialta agus leis an saol acadúil. In 2014, sheol an Coimisiún Study on the feasibility of the creation of a European System of Border Guards to control the external borders of the Union [Staidéar Féidearthachta maidir le Córas Eorpach um Gharda Teorann a chruthú chun teorainneacha seachtracha an Aontais a rialú], agus cuireadh torthaí an staidéir san áireamh mar chuid den ullmhúchán don togra seo. Dheimhnigh an Coimisiún gur cuireadh tuairimí páirtithe leasmhara ábhartha san áireamh freisin trí thorthaí mheastóireacht sheachtrach na Gníomhaireachta Frontex a chur sa mheá chomh maith. Rinneadh an mheastóireacht sheachtrach sin, bunaithe ar Airteagal 33 de Rialachán (AE) Uimh. 2007/2004, idir Iúil 2014 agus Meitheamh 2015 agus tá an tréimhse idir Iúil 2008 go dtí Iúil 2014 á chuimsiú ann. Phléigh Bord Bainistíochta Frontex an tuarascáil deiridh an 10 Meán Fómhair 2015 agus thug an Bord Bainistíochta moltaí uaidh i dtaca le modhnúcháin a d'fhéadfadh a dhéanamh ar an Rialachán lenar bunaíodh Frontex. Is léiriú é an togra seo ar thromlach na moltaí a rinneadh de bhonn chinneadh ón mBord Bainistíochta an 28 Deireadh Fómhair 2015. Chuir an Coimisiún san áireamh freisin an Tuarascáil ó Pharlaimint na hEorpa i dtaca leis an Tuarascáil Speisialta ón Ombudsman Eorpach maidir leis an bhfiosrúchán féintionscnaimh OI/5/2012/BEHMHZ a rinne sé faoi Frontex agus sásra um ghearáin a fhorbairt don Ghníomhaireacht. •Cearta bunúsacha Urramaítear leis an Rialachán seo na cearta bunúsacha agus na prionsabail atá leagtha síos i gCairt um Chearta Bunúsacha an Aontais Eorpaigh, go háirithe in Airteagal 18 agus in Airteagal 19. Déanann an togra seo cearta bunúsacha a chosaint trína leagan amach gur den riachtanas é Straitéis um Chearta Bunúsacha a bheith ag an nGníomhaireacht Eorpach um an nGarda Teorann agus Cósta, trí Fhóram Comhchomhairleach le haghaidh cearta bunúsacha a bhunú, trí fhoráil a dhéanamh maidir le ról níos leithne don Oifigeach um Chearta Bunúsacha agus trí shásra um ghearáin a chur san áireamh lenar féidir le haon duine a mheasfaidh gur sáraíodh a chuid ceart bunúsach le linn don Ghníomhaireacht, nó d'aon idirghabhálaí tríú páirtí, a chuid gníomhaíochtaí a dhéanamh, agus féadfaidh an duine sin gearán a dhéanamh leis an nGníomhaireacht Eorpach um an nGarda Teorann agus Cósta. Dá bhrí sin, tá an togra i gcomhréir le hAirteagal 2 agus le hAirteagal 6 den Chonradh ar an Aontas Eorpach agus le Cairt um Chearta Bunúsacha an Aontais Eorpaigh. 4.IMPLEACHTAÍ BUISÉADACHA Tugtar de chúram don Ghníomhaireacht Eorpach um an nGarda Teorann agus Cósta, a bhunófar ar Frontex atá ann faoi láthair, na teorainneacha seachtracha a bhainistiú i gcomhar leis na Ballstáit. Is cuid de bhuiséad an Aontais Eorpaigh cheana é fóirdheontas Frontex, gníomhaireacht ar a dtabharfar an Ghníomhaireacht Eorpach um an nGarda Teorann agus Cósta. Treisíodh Buiséid na Gníomhaireachta le haghaidh 2015 agus 2016 chun cur ar a cumas aghaidh a thabhairt ar an ngéarchéim dídeanaithe, go háirithe tríd na hacmhainní airgeadais a mhéadú faoi thrí le haghaidh oibríochtaí comhpháirteacha idir Poseidon agus Triton, tacaíocht na Gníomhaireachta a leathnú amach do na Ballstáit maidir le filleadh agus na hacmhainní is gá a thabhairt dóibh chun láithreacha práinneacha a chur chun feidhme. Is é €238 686 000 fóirdheontas deiridh ón Aontas Eorpach le haghaidh 2016 arna ghlacadh ag an Údarás Buiséadach. Ós rud é gur gá don Ghníomhaireacht leanúint dá cuid oibre i mbainistiú teorainneacha seachtracha agus í chomh gníomhach céanna, lena náirítear i réimsí amhail cuardach agus tarrtháil agus filleadh, is den tábhacht go nglacfar leis gurb é leibhéal fóirdheontais 2016 is bonn leis an mbuiséad bliantúil don Ghníomhaireacht Eorpach um an nGarda Teorann agus Cósta agus nach mór é a choimeád mar atá as seo amach. Le gur féidir leis an nGníomhaireacht aghaidh a thabhairt ar a cuid cúraimí nua dá bhforáiltear sa togra seo, ní mór suim airgid €31.5 milliún ar a laghad a chur le buiséad na Gnomhaireachta le haghaidh 2017 le cois an bhuiséid atá ann le haghaidh 2016 agus tá 602 phost breise as seo go 2020 mar aon leis na hacmhainní airgeadais a ghabhann leo de dhith, lena náirítear 329 bpost chun an plean bunaíochta a chur i gcrích agus 273 phost seachtracha. 5.EILIMINTÍ EILE •Socruithe faireacháin, meastóireachta agus tuairiscithe Tá líon áirithe dualgas ar an nGníomhaireacht Eorpach um an nGarda Teorann agus Cósta tuairisciú faoina cuid gníomhaíochtaí agus faireachán a dhéanamh ar a cuid oibre. Thar aon ní eile, ní mór don Ghníomhaireacht tuarascáil ghníomhaíochta bhliantúil chomhdhlúite a thiomsú maidir lena cuid gníomhaíochtaí lena náireofar meastóireacht ar oibríochtaí comhpháirteacha agus ar mhear-idirghabhálacha teorann. Ní mór don Choimisiún meastóireacht a dhéanamh i gcomhréir lena chuid treorlínte féin gach trí bliana chun tionchar, éifeachtacht agus éifeachtúlacht na Gníomhaireachta a mheasúnú ina cuid gníomhaíochtaí ar fad. Ní mór don Choimisiún torthaí na meastóireachta sin a chur ar aghaidh chuig Parlaimint na hEorpa, an Chomhairle agus chuig Bord Bainistíochta na Gníomhaireachta. Cuirfear na torthaí sin ar fáil go poiblí. Ina theannta sin, is féidir le Parlaimint na hEorpa nó leis an gComhairle cuireadh a chur ar Stiúrthóir Feidhmiúcháin na Gníomhaireachta tuarascáil a thabhairt do na hinstitiúidí sin i dtaca le cur i gcrích a chuid nó a cuid cúraimí féin. •Míniú mionsonraithe ar fhorálacha sonracha an togra Leis an togra seo leagtar síos na prionsabail ghinearálta le haghaidh bainistiú comhtháite teorainneacha san Eoraip arb é is cuspóir leo imirce a bhainistiú go héifeachtach agus leibhéal ard slándála inmheánach laistigh den Aontas Eorpach a áirithiú agus, san am céanna, saorghluaiseacht daoine laistigh den Aontas Eorpach a chosaint.

Le bainistiú comhtháite teorainneacha san Eoraip tá bearta i dtríú tíortha, bearta a chuirfear chun feidhme i gcomhar le tríú tíortha comharsanachta, bearta rialaithe ag teorainneacha ag an teorainn sheachtrach agus bearta a chuirfear chun feidhme laistigh den limistéar saorghluaiseachta lena náirítear filleadh náisiúnaithe tríú tír a fhanann i mBallstát go neamhdhleathach. Leis an togra seo bunaítear an Garda Teorann agus Cósta Eorpach a bheidh freagrach as bainistiú comhtháite teorainneacha agus, i gcomparáid leis an sainordú a tugadh do Frontex, cuirfear feabhas ar chumhachtaí na Gníomhaireachta Eorpaí um an nGarda Teorann agus Cósta maidir le gach gné de bhainistiú comhtháite teorainneacha. Tá an Garda Teorann agus Cósta Eorpach comhdhéanta den Ghníomhaireacht Eorpach um an nGarda Teorann agus Cósta agus de na húdaráis náisiúnta atá freagrach as bainistiú teorainneacha, lena náirítear gardaí cósta sa mhéid is go ndéanann siad cúraimí rialaithe ag teorainneacha. Is é an cúram atá ar an nGarda Teorann agus Cósta Eorpach bainistiú comhtháite teorainneacha san Eoraip a chur chun feidhme i gcomhréir le prionsabal na freagrachta comhroinnte. Ós rud é go gcuireann gardaí teorann náisiúnta ar fad bainistiú comhtháite teorainneacha san Eoraip chun feidhme, lena náirítear gardaí cósta sa mhéid is go ndéanann siad cúraimí rialaithe ag teorainneacha, is Gardaí Teorann agus Cósta Eorpacha iad agus is gardaí náisiúnta teorann agus gardaí cósta iad san am céanna. Is é an Ghníomhaireacht Eorpach um an nGarda Teorann agus Cósta a thabharfar ar an nGníomhaireacht, rud a chuireann na hathruithe ar inniúlachtaí Frontex in iúl. Is é príomhról na Gníomhaireachta Eorpaí um an nGarda Teorann agus Cósta straitéis oibríochtúil agus theicniúil a bhunú chun bainistiú comhtháite teorainneacha a chur chun feidhme ar leibhéal an Aontais, chun maoirseacht a dhéanamh ar fheidhmiú éifeachtach rialaithe ag teorainneacha ag teorainneacha seachtracha na mBallstát, chun measúnuithe leochaileachta a dhéanamh agus chun a áirithiú go dtabharfaidh údaráis náisiúnta aghaidh ar na heasnaimh i mbainistiú teorainneacha seachtracha, chun cúnamh breise oibríochtúil agus teicniúil a sholáthar do na Ballstáit trí oibríochtaí comhpháirteacha agus mear-idirghabhálacha teorann, agus chun a áirithiú go gcuirfí i bhfeidhm na bearta ar bhealach praiticiúil i gcás ina mbeadh staid a éilíonn gníomhaíocht phráinneach ag na teorainneacha seachtracha, agus chun oibríochtaí um fhilleadh agus idirghabhálacha um fhilleadh a eagrú, a chomhordú agus a dhéanamh. Ní mór forléargas leathan agus éifeachtach a bheith ag an nGníomhaireacht Eorpach um an nGarda Teorann agus Cósta le go mbeidh sí in ann a chinneadh an mbeidh Ballstát in ann reachtaíocht an Aontais Eorpaigh is infheidhme a chur chun feidhme, agus a chinneadh an mbeidh laigí i mbainistiú teorainneacha Ballstáit áirithe chun fadhbanna tromchúiseacha ag na teorainneacha seachtracha de dheasca méaduithe ar shreabha imirce a sheachaint. Chuige sin, leagtar amach sa togra seo na heilimintí seo a leanas lena dtreiseofar ról na Gníomhaireachta Eorpaí um an nGarda Teorann agus Cósta, i gcomparáid leis an ról atá ag Frontex: Lárionad faireacháin agus anailíse riosca a bhunú a mbeidh d'inniúlacht aige faireachán a dhéanamh ar shreabha imirce i dtreo an Aontais Eorpaigh agus laistigh de agus anailís riosca a dhéanamh a chuirfidh na Ballstáit i bhfeidhm ina gcuimseofar gach gné den bhainistiú comhtháite teorainneacha san Eoraip, go háirithe rialú ag teorainneacha, filleadh, gluaiseachtaí tánaisteacha neamhrialta náisiúnach tríú tír laistigh den Aontas Eorpach, cosc ar choireacht thrasteorann lena náirítear inimirce neamhrialta a éascú, gáinneáil ar dhaoine agus sceimhlitheoireacht, chomh maith leis an staid i dtríú tíortha comharsanachta d'fhonn sásra réamhrabhaidh a fhorbairt a dhéanfaidh anailís ar na sreabha imirce i dtreo an Aontais Eorpaigh. Oifigigh idirchaidrimh na Gníomhaireachta a imscaradh chuig na Ballstáit le gur féidir leis an nGníomhaireacht a áirithiú go ndéanfar faireachán éifeachtach agus ceart ní amháin trí anailís riosca, malartú faisnéise agus Eurosur, ach trína bheith i láthair ar an talamh freisin. Is é an cúram a bheidh ar an oifigeach idirchaidrimh an comhar idir an Ghníomhaireacht agus na Ballstáit a chothú agus, go háirithe, tacú le tiomsú na faisnéise is gá don Ghníomhaireacht lena measúnú leochaileachta a dhéanamh agus faireachán a dhéanamh ar na bearta a chuirfidh na Ballstáit i gcrích ag na teorainneacha seachtracha. Ról maoirseachta a thabhairt don Ghníomhaireacht lena ndéanfaidh an Ghníomhaireacht measúnú leochaileachta ceangailteach a bhunú chun inniúlacht na mBallstát a mheasúnú ó thaobh aghaidh a thabhairt ar dhúshláin ag na teorainneacha seachtracha, lena náirítear, trí bhíthin measúnú a dhéanamh ar threalamh agus ar acmhainní na mBallstát mar aon lena bpleanáil theagmhasach. Ar chomhairle ón Bord Maoirseachta arna chur le chéile faoi chuimsiú na Gníomhaireachta Eorpaí um an nGarda Teorann agus Cósta, sainaithneoidh an Stiúrthóir Feidhmiúcháin na bearta a bheidh le déanamh ag an mBallstát lena mbaineann, agus socróidh sé teorainn ama faoina ndéanfar na bearta sin. Beidh cinneadh an Stiúrthóra Feidhmiúcháin ina cheangal ar an mBallstát lena mbaineann agus, i gcás nach ndéantar na bearta sin faoin am a shocrófar, cuirfear an cás ar aghaidh chuig an mBord Bainistíochta le haghaidh cinneadh breise. Mura ngníomhaíonn an Ballstát go fóill, agus dá thairbhe sin go gcuirtear feidhmiú limistéir Schengen i mbaol, féadfaidh an Coimisiún cinneadh cur chun feidhme a ghlacadh lena ndéanfaidh an Ghníomhaireacht idirghábháil dhíreach. Nósanna imeachta nua chun dul i ngleic le cásanna ina néilítear gníomhaíocht phráinneach áit nach bhfuil an beart ceartaitheach is gá déanta ag an mBallstát i gcomhréir leis an measúnú leochaileachta nó i gcás brú imirce díréireach ag na teorainneacha seachtracha, rud a fhágfaidh go mbeidh rialú na dteorainneacha seachtracha chomh neamhéifeachtach sin go bhféadfaí feidhmiú limistéar Schengen a chur i mbaol. Chuige sin beidh cinneadh cur chun feidhme ón gCoimisiún de dhíth lena sainaithneofar na bearta a chuirfidh an Ghníomhaireacht Eorpach um an nGarda Teorann agus Cósta chun feidhme mar atá leagtha amach sa Rialachán seo agus lena gcuirtear ceangal ar an mBallstát lena mbaineann comhoibriú leis an nGníomhaireacht i gcur chun feidhme na mbeart sin. Ina dhiaidh sin cinnfidh an Ghníomhaireacht Eorpach um an nGarda Teorann agus Cósta na gníomhaíochtaí is gá a dhéanamh le chun na bearta arna lua sa chinneadh ón gCoimisiún a chur i bhfeidhm go praiticiúil, agus déanfaidh sé idirghabháil go díreach sa Bhallstát lena mbaineann. Cúraimí feabhsaithe don Ghníomhaireacht lena náirítear Foirne Eorpacha de chuid an Gharda Teorann agus Cósta a bhunú agus a imscaradh le haghaidh oibríochtaí comhpháirteacha agus mear-idirghabhálacha teorann, comhthiomsú trealaimh theicniúil, cúnamh a thabhairt don Choimisiún gníomhaíochtaí foirne tacaíochta don bhainistiú imirce a chomhordú ag láithreacha práinne agus ról neartaithe maidir le filleadh, oiliúint agus taighde. Comhthiomsú éigeantach acmhainní daonna trí dhíorma cúltaca mearfhreagartha a bhunú a bheidh ina bhuanchór agus é comhdhéanta de chéatadán beag den líon iomlán gardaí teorann sna Ballstáit ar bhonn bliantúil. Ba cheart go ndéanfar imscaradh Foirne Eorpacha de chuid an Gharda Teorann agus Cósta ón díorma cúltaca mearfhreagartha a fhorlíonadh láithreach le Foirne breise Eorpacha de chuid an Gharda Teorann agus Cósta de réir mar is iomchuí. Comhthiomsú de threalamh teicniúil dá cuid féin a imscaradh trína fháil aistí féin nó faoi chomhúinéireacht le Ballstát áirithe, agus bainistiú a dhéanamh ar chomhthiomsú de threalamh teicniúil a chuirfidh Ballstát ar fáil, bunaithe ar na riachtanais arna sainaithint ag an nGníomhaireacht agus trína éileamh go ndéanfar an comhthiomsú de threalamh teicniúil a iomlánú trí bhíthin modhanna iompair agus trealamh oibriúcháin a cheannaigh na Ballstáit faoi bhearta sonracha an Chiste Slándála Inmheánaí. Ról ríthábhachtach ó thaobh cabhrú leis an gCoimisiún maidir le foirne tacaíochta don bhainistiú imirce a chomhordú ag láithreacha práinne, a bhfuil mórphlódú isteach de shreabha imirce measctha mar shaintréith di agus i gcás ina dtugann an Ghníomhaireacht Eorpach um an nGarda Teorann agus Cósta mar aon le hOifig Eorpach Tacaíochta do Ghnóthaí Tearmainn, Europol agus Gníomhaireachtaí ábhartha eile an Aontais tacaíocht theicniúil agus oibríochtúil do na Ballstáit, tacaíocht atá comhordaithe agus feabhsaithe freisin. Ról níos láidre don Ghníomhaireacht maidir le filleadh trí Oifig um Fhilleadh laistigh a bhunú den Ghníomhaireacht, oifig a thabharfaidh gach treisiú is gá chun náisiúnaigh tríú tír atá ag fanacht go neamhdhleathach a chur ar ais go héifeachtach. Déanfaidh an ghníomhaireacht oibríochtaí agus idirghabhálacha um fhilleadh a chomhordú agus a eagrú ó cheann amháin de na Ballstáit nó níos mó, agus déanfaidh sí iad a eagrú agus a chur chun cinn ar a tionscnamh féin chun córas na mBallstát sin atá faoi bhrú ar leith a threisiú maidir le filleadh. Ní mór do na Ballstáit comhthiomsaithe de lucht faireacháin don fhilleadh éigeantach, tionlacaithe don fhilleadh éigeantach agus speisialtóirí don fhilleadh a chur ar fáil don Ghníomhaireacht, ar codanna iad de na Foirne Idirghabhála Eorpacha um Fhilleadh a imscarfar sna Ballstáit. An Ghníomhaireacht a bheith rannpháirteach i mbainistíocht gníomhaíochtaí taighde agus nuálaíochta is ábhartha do rialú teorainneacha seachtracha lena náirítear úsáid ardteicneolaíochta faireachais amhail córais aerárthaí cianrialaithe agus treoirthionscadail a fhorbairt maidir le hábhair a chumhdaítear faoin Rialachán seo. Comhar Eorpach maidir le feidhmeanna an gharda cósta trí chomhar trasearnála a fhorbairt idir an Ghníomhaireacht Eorpach um an nGarda Teorann agus Cósta, an Ghníomhaireacht Eorpach um Rialú ar Iascach agus an Ghníomhaireacht Eorpach um Shábháilteacht Mhuirí le go mbeidh na gníomhaireachtaí sin ag cur le chéile ar dhóigh níos fearr, chun seirbhísí ilchuspóireacha níos éifeachtúla agus níos costéifeachtúla a sholáthar d'údaráis náisiúnta i mbun feidhmeanna garda cósta. Comhar breise le tríú tíortha trí chomhar oibríochtúil idir na Ballstáit agus tríú tíortha a chomhordú maidir le bainistiú teorainneacha, lena náirítear oibríochtaí comhpháirteacha agus trí oifigigh idirchaidrimh a imscaradh chuig tríú tíortha, agus trí bheith ag comhoibriú le húdaráis tríú tíortha maidir le filleadh chomh maith, lena náirítear na doiciméid taistil a fháil. Sainordú na Gníomhaireachta a neartú sonraí pearsanta a phróiseáil trí chead a thabhairt sonraí pearsanta a phróiseáil maidir le heagrúchán agus comhordú a dhéanamh ar oibríochtaí comhpháirteacha, treoirthionscadail, mear-idirghabhálacha teorann, oibríochtaí um fhilleadh, idirghabhálacha um fhilleadh agus faoi chuimsiú na bhfoirne tacaíochta don bhainistiú imirce, malartú faisnéise idir na Ballstáit freisin, an Oifig Eorpach Tacaíochta do Ghnóthaí Tearmainn, Europol, Eurojust nó Gníomhaireachtaí eile an Aontais. Cosaint na gceart bunúsach a ráthú trí shásra um ghearáin a bhunú chun gearáin a láimhseáil a bhaineann le sáruithe ceart bunúsach a bhféadfaidh bheith ann le linn don Ghníomhaireacht Eorpach um an nGarda Teorann agus Cósta a cuid gníomhaíochtaí a chur i gcrích. Ós rud é gur sásra riaracháin é an sásra um ghearáin, ní féidir leis an nGníomhaireacht féin líomhaintí a fhiosrú faoi sháruithe ceart bunúsach i leith bhaill d'Foirne Eorpacha de chuid an Gharda Teorann agus Cósta. 2015/0310 (COD) Togra le haghaidh

RIALACHÁN Ó PHARLAIMINT NA hEORPA AGUS ÓN gCOMHAIRLE maidir leis an nGarda Teorann agus Cósta Eorpach agus lena naisghairtear Rialachán (CE) Uimh. 2007/2004, Rialachán (CE) Uimh. 863/2007 agus Cinneadh 2005/267/CE ón gComhairle TÁ PARLAIMINT NA hEORPA AGUS COMHAIRLE AN AONTAIS EORPAIGH, Ag féachaint don Chonradh ar Fheidhmiú an Aontais Eorpaigh, agus go háirithe Airteagal 77(2)(b) agus (d) agus Airteagal (79)(2)(c) de, Ag féachaint don togra ón gCoimisiún Eorpach, Tar éis an dréachtghníomh reachtach a chur chuig na parlaimintí náisiúnta, Ag féachaint don tuairim ó Choiste Eacnamaíoch agus Sóisialta na hEorpa, Ag féachaint don tuairim ó Choiste na Réigiún, Ag gníomhú dóibh i gcomhréir leis an ngnáthnós imeachta reachtach, De bharr an méid seo a leanas: (1)An 25 agus an 26 Meitheamh 2015, d'iarr an Chomhairle Eorpach iarrachtaí níos fairsinge a dhéanamh chun géarchéim na nimirceach a réiteach ar bhealach cuimsitheach, lena náirítear trí bhainistiú na dteorainneacha a threisiú d'fhonn bainistiú níos fearr a dhéanamh ar na sreabha imirce measctha atá ag dul i méid. Ina theannta sin, an 23 Meán Fómhair 2015, leag an Chomhairle Eorpach béim ar an ngá le dul i ngleic leis an staid dhrámatúil ag na teorainneacha seachtracha agus leis na rialuithe ag na teorainneacha sin a neartú, go háirithe trí acmhainní breise a chur ar fáil don Ghníomhaireacht Eorpach chun Comhar Oibríochtúil a Bhainistiú ag Teorainneacha Seachtracha Bhallstát an Aontais Eorpaigh, don Oifig Eorpach Tacaíochta do Chúrsaí Tearmainn agus do Europol trí bhíthin acmhainní daonna agus cuidiú teicniúil ó na Ballstáit. (2)Is é is cuspóir do bheartas an Aontais i réimse an bhainistithe teorainneacha seachtracha, bainistiú comhtháite teorainneacha san Eoraip a fhorbairt agus a chur chun feidhme ar an leibhéal náisiúnta agus ar leibhéal an Aontais, rud a bhfuil gá leis do shaorghluaiseacht daoine laistigh den Aontas agus ar gné bhunúsach é de limistéar saoirse, slándála agus ceartais. Tá ról lárnach ag bainistiú comhtháite teorainneacha san Eoraip i mbainistiú imirce a fheabhsú agus i leibhéal ard slándála inmheánaí a áirithiú san Aontas. (3)Is éard atá i gceist le bainistiú comhtháite teorainneacha san Eoraip, atá bunaithe ar an múnla rochtana ceithre chiseal, bearta a dhéantar i dtríú tíortha, amhail bearta a dhéantar faoi chuimisú an chomhbheartais víosaí, bearta a dhéantar le tríú tíortha comharsanachta, bearta um rialú ag teorainneacha a dhéantar ag an teorainn sheachtrach féin agus anailís riosca, agus bearta a dhéantar laistigh den limistéar saorghluaiseachta, lena náirítear bearta um fhilleadh. (4)Chun cur chun feidhme éifeachtach bainistithe comhtháite teorainneacha san Eoraip a áirithiú, ba cheart Garda Teorann agus Cósta Eorpach a chur ar bun. An Garda Teorann agus Cósta Eorpach, ina bhfuil an Ghníomhaireacht Eorpach um an nGarda Teorann agus Cósta agus na húdaráis náisiúnta atá freagrach as bainistiú teorainneacha, lena náirítear gardaí cósta sa mhéid is go ndéanann siad cúraimí rialaithe ag teorainneacha, beidh sé ag brath ar úsáid choiteann faisnéise, inniúlachtaí agus córas ar an leibhéal náisiúnta agus ar fhreagairt na Gníomhaireachta Eorpaí um an nGarda Teorann agus Cósta ar leibhéal an Aontais. (5)Freagracht chomhroinnte de chuid na Gníomhaireachta Eorpaí um an nGarda Teorann agus Cósta agus na núdarás náisiúnta atá freagrach as bainistiú teorainneacha, lena náirítear gardaí cósta sa mhéid is go ndéanann siad cúraimí rialaithe ag teorainneacha, atá i mbainistiú comhtháite teorainneacha san Eoraip. Cé gur ar na Ballstáit a bheidh an phríomhfhreagracht go fóill a gcuid de na teorainneacha seachtracha a bhainistiú chun a leasa féin agus chun leasa na mBallstát uile a chuir deireadh le rialú ag teorainneacha inmheánacha, ba cheart don Ghníomhaireacht Eorpach um an nGarda Teorann agus Cósta a áirithiú go gcuirtear i bhfeidhm bearta sin an Aontais a bhaineann leis na teorainneacha seachtracha a bhainistiú trí ghníomhaíochtaí na mBallstát a chuireann na bearta sin chun feidhme a threisiú, a mheasúnú agus a chomhordú. (6)Is ar institiúidí an Aontais a bheidh an fhreagracht beartais agus reachtaíocht maidir le rialú ag teorainneacha seachtracha a fhorbairt. Ba cheart dlúthchomhar idir an Ghníomhaireacht Eorpach um an nGarda Teorann agus Cósta agus na hinstitiúidí sin a ráthú. (7)Bunaíodh an Ghníomhaireacht Eorpach chun Comhar Oibríochtúil a Bhainistiú ag Teorainneacha Seachtracha Bhallstáit an Aontais Eorpaigh, ar a dtugtar Frontex de ghnáth, le Rialachán (CE) Uimh. 2007/2004. Ó chuaigh sí i mbun oibre an 1 Bealtaine 2005, d'éirigh leis an nGníomhaireacht cúnamh a thabhairt do na Ballstáit gnéithe oibríochtúla den bhainistiú teorainneacha seachtracha a chur chun feidhme trí bhíthin oibríochtaí comhpháirteacha agus mear-ghabhálacha teorann, mar aon le hanailís riosca, malartú faisnéise, caidreamh le tríú tíortha agus trí náisiúnaigh tríú tíortha a bhí ag fanacht go neamhdhleathach ar chríoch na mBallstát a chur ar ais. (8)Ag féachaint don bhrú atá ag dul i méid ar na teorainneacha seachtracha ón imirce, don ghá le leibhéal ard slándála inmheánaí a áirithiú san Aontas, agus d'fheidhmiú limistéar Schengen a chosaint agus d'phrionsabal uileghabhálach na dlúthpháirtíochta, is gá bainistiú na dteorainneacha seachtracha a threisiú trí chur leis an obair atá ar siúl ag Frontex agus tuilleadh forbartha a dhéanamh air go mbeidh sí ina Gníomhaireacht a mbeidh freagracht chomhroinnte uirthi i dtaobh na dteorainneacha seachtracha a bhainistiú. (9)Ba cheart scóip chúraimí Frontex a leathnú, dá bhrí sin, agus i bhfianaise na nathruithe sin, ba cheart an Ghníomhaireacht Eorpach um an nGarda Teorann agus Cósta a thabhairt uirthi. Ba cheart é a bheith ina phríomhról ag an nGníomhaireacht Eorpach um an nGarda Teorann agus Cósta straitéis oibríochtúil agus theicniúil a bhunú chun bainistiú comhtháite teorainneacha a chur i bhfeidhm ar leibhéal an Aontais, chun maoirseacht a dhéanamh ar fheidhmiú éifeachtach rialaithe ag na teorainneacha seachtracha, chun cúnamh breise oibríochtúil agus teicniúil a sholáthar do na Ballstáit trí bhíthin oibríochtaí comhpháirteacha agus mear-idirghabhálacha teorann, agus chun a áirithiú go gcuirfear i bhfeidhm na bearta ar bhealach praiticiúil i gcás ina mbeadh beart práinneach de dhíth ag na teorainneacha seachtracha, agus chun oibríochtaí um fhilleadh agus idirghabhálacha um fhilleadh a eagrú, a chomhordú agus a dhéanamh. (10)Bíonn an Ghníomhaireacht Eorpach um an nGarda Teorann agus Cósta ag brath ar chomhar na mBallstát chun go mbeidh sí in ann a cúraimí a dhéanamh ar bhealach éifeachtach. I ndáil leis sin, tá sé tábhachtach don Ghníomhaireacht agus do na Ballstáit gníomhú de mheon macánta agus faisnéis a mhalartú go tráthúil agus go cruinn.

(11)Ba cheart don Ghníomhaireacht Eorpach um an nGarda Teorann agus Cósta anailís riosca a ullmhú a bheidh ginearálta agus sainiúil bunaithe ar mhúnla coiteann comhtháite don anailís riosca, a bheidh le cur i bhfeidhm ag an nGníomhaireacht féin agus ag na Ballstáit. Ba cheart don Ghníomhaireacht Eorpach um an nGarda Teorann agus Cósta, bunaithe freisin ar an bhfaisnéis arna soláthar ag na Ballstáit, eolas agus faisnéis a chumhdaíonn na gnéithe uile a bhaineann le bainistiú comhtháite teorainneacha san Eoraip a chur ar fáil, go háirithe rialú ag teorainneacha, filleadh, gluaiseachtaí neamhrialta tánaisteacha náisiúnach tríú tír san Aontas, cosc a chur le coireacht trasteorann – lena náirítear inimirce neamhrialta, gáinneáil ar dhaoine agus sceimhlitheoireacht – mar aon leis an staid i dtríú tíortha comharsanachta, chun gur féidir bearta iomchuí a dhéanamh nó chun dul i ngleic le bagairtí agus rioscaí a shainaithnítear, d'fhonn bainistiú comhtháite na dteorainneacha seachtracha a fheabhsú. (12)De mheon freagracht chomhroinnte, ba cheart é a bheith de chúram ar an nGníomhaireacht Eorpach um an nGarda Teorann agus Cósta faireachán rialta a dhéanamh ar bhainistiú na dteorainneacha seachtracha. Ba cheart don Ghníomhaireacht a áirithiú go ndéantar faireachán cuí agus éifeachtach, ní amháin trí anailís riosca, malartú faisnéise agus Eurosur, ach freisin trí shaineolaithe óna foireann féin a bheith i láthair sna Ballstáit. Ba cheart don Ghníomhaireacht, dá bhrí sin, bheith in ann oifigigh idirchaidrimh a imscaradh chuig Ballstáit ar leith ar feadh tréimhse áirithe, agus tuairisceoidh an toifigeach idirchaidrimh don Oifigeach Feidhmiúcháin le linn na tréimhse sin. Cuid den mheasúnú leochaileachta a bheidh i dtuarascáil na noifigeach idirchaidrimh. (13)Ba cheart don Ghníomhaireacht Eorpach um an nGarda Teorann agus Cósta measúnú leochaileachta a dhéanamh chun inniúlacht na mBallstát a mheasúnú i dtaobh aghaidh a thabhairt ar dhúshláin ag a dteorainneacha seachtracha, lena náirítear trí mheasúnú a dhéanamh ar threalamh agus ar acmhainní na mBallstát agus ar a bpleananna teagmhasacha i dtaca le géarchéimeanna a d'fhéadfadh titim amach ag na teorainneacha seachtracha. Ba cheart do na Ballstáit beart ceartaitheach a dhéanamh chun aghaidh a thabhairt ar aon easnaimh arna sainaithint sa mheasúnú sin. Ba cheart don Stiurthóir Feidhmiúcháin, ar chomhairle ón Bord Maoirseachta arna chur le chéile faoi chuimsiú na Gníomhaireachta Eorpaí um an nGarda Teorann agus Cósta, ba cheart dó na bearta a bheidh le déanamh ag an mBallstát lena mbaineann a shainaithint, agus ba cheart dó teorainn ama a shocrú faoina mbeidh na bearta sin le déanamh. Ba cheart an cinneadh sin a bheith ceangailteach ar an mBallstát sin agus i gcás nach ndéantar na bearta is gá faoin teorainn ama atá leagtha síos, is gá an tábhar a chur faoi bhráid an Bhoird Bainistíochta chun go ndéanfar cinneadh eile ina leith. (14)Ba cheart don Ghníomhaireacht Eorpach um an nGarda Teorann agus Cósta an cúnamh teicniúil agus oibríochtúil is iomchuí do na Ballstáit a chur ar fáil chun an cumas atá iontu a noibleagáidí a chur chun feidhme a threisiú maidir le rialú na dteorainneacha seachtracha, agus aghaidh a thabhairt ar dhúshláin ag an teorainn sheachtrach de thoradh imirce neamhrialta nó coireachta trasteorann. Chuige sin, ba cheart don Ghníomhaireacht Eorpach um an nGarda Teorann agus Cósta, arna iarraidh sin do Bhallstát nó ar a thionscnamh féin, oibríochtaí comhpháirteacha a eagrú agus a chomhordú le haghaidh Ballstáit amháin nó níos mó agus Foirne Eorpacha de chuid an Gharda Teorann agus Cósta a imscaradh, mar aon leis an trealamh teicniúil is gá a chur ar fáil, agus féadfaidh sé saineolaithe de chuid a foirne féin a imscaradh freisin. (15)Más rud é go bhfuil brú sonrach díréireach ag na teorainneacha seachtracha, ba cheart don Ghníomhaireacht Eorpach um an nGarda Teorann agus Cósta, arna iarraidh sin do Bhallstát nó ar a thionscnamh féin, mear-idirghabhálacha teorann a eagrú agus a chomhordú agus Foirne Eorpacha de chuid an Gharda Teorann agus Cósta a imscaradh ó dhíorma cúltaca mearfhreagartha mar aon le trealamh teicniúil a chur ar fáil. Ba cheart tacaíocht a bheith le fáil ó mhear-idirghabhálacha teorann i gcás ina bhfuil freagairt láithreach de dhíth agus ina mbeadh na hidirghabhálacha sin ina bhfreagairt éifeachtach. Chun oibríocht éifeachtach idirghabhála den chineál sin a áirithiú, ba cheart do na Ballstáit gardaí teorann agus baill foirne ábhartha eile a chur ar fáil don díorma cúltaca mearfhreagartha. (16)Ag limistéir ar leith de na teorainneacha seachtracha áit a mbíonn na Ballstáit faoi bhrú díréireach ón imirce a bhfuil mórphlódú isteach de shreabha imirce measctha mar shaintréith di, limistéir ar a dtugtar láithreacha práinne, ba cheart do na Ballstáit bheith in ann brath ar an tacaíocht bhreise oibríochtúil agus theicniúil ó fhoirne tacaíochta don bhainistiú imirce, atá comhdhéanta d'fhoirne saineolaithe arna nimscaradh ó na Ballstáit ag an nGníomhaireacht Eorpach um an nGarda Teorann agus Cósta agus ag an Oifig Eorpach Tacaíochta do Chúrsaí Tearmainn, agus ó Europol nó ó ghníomhaireachtaí ábhartha eile de chuid an Aontais, agus de shaineolaithe ó fhoireann na Gníomhaireachta Eorpaí um an nGarda Teorann agus Cósta freisin. Ba cheart don Ghníomhaireacht Eorpach um an nGarda Teorann agus Cósta cúnamh a thabhairt don Choimisiún i dtaobh na ngníomhaireachtaí éagsúla ar an talamh a chomhordú. (17)Más rud é nach ndéanann Ballstát an beart ceartaitheach is gá i gcomhréir leis an measúnú leochaileachta nó i gcás brú díréireach ón imirce ag na teorainneacha seachtracha, rud a fhágfaidh go mbeidh rialú na dteorainneacha seachtracha chomh neamhéifeachtach sin go bhféadfaí feidhmiú limistéar Schengen a chur i mbaol, ba cheart mearfhreagairt aontaithe éifeachtach a thabhairt ar leibhéal an Aontais. Chun na críche sin, agus chun comhordú níos fearr a áirithiú ar leibhéal an Aontais, ba cheart don Choimisiún na bearta sin a shainaithint atá le cur chun feidhme ag an nGníomhaireacht Eorpach um an nGarda Teorann agus Cósta agus a cheangal ar an mBallstát lena mbaineann comhoibriú leis an nGníomhaireacht i gcur chun feidhme na mbeart sin. Ina dhiaidh sin, ba cheart don Ghníomhaireacht Eorpach um an nGarda Teorann agus Cósta na gníomhaíochtaí is gá a dhéanamh chun na bearta arna lua sa chinneadh ón gCoimisiún a chur i bhfeidhm go praiticiúil, agus ba cheart plean oibríochta a tharraingt suas i gcomhar leis an mBallstát lena mbaineann. (18)Ba cheart don Ghníomhaireacht Eorpach um an nGarda Teorann agus Cósta an trealamh agus an fhoireann is gá a bheith ar fáil dóibh lena nimscaradh in oibríochtaí comhpháirteacha nó i mear-idirghabhálacha teorann. Chuige sin, nuair a bheidh mear-idirghabhálacha teorann á seoladh ag an nGníomhaireacht Eorpach um an nGarda Teorann agus Cósta arna iarraidh sin do Bhallstát nó i gcás ina bhfuil gníomhaíocht phráinneach de dhíth, ba cheart don Ghníomhaireacht Eorpach um an nGarda Teorann agus Cósta a bheith in ann Foirne Eorpacha de chuid an Gharda Teorann agus Cósta a imscaradh ó dhíorma cúltaca mearfhreagartha arb é is ceart a bheith ann buanchór ina bhfuil céatadán beag den líon iomlán gardaí teorann atá sna Ballstáit, mar atá 1 500 ar a laghad. Ba cheart go ndéanfar imscaradh Foirne Eorpacha de chuid an Gharda Teorann agus Cósta ón díorma cúltaca mearfhreagartha a fhorlíonadh láithreach le foirne Eorpacha gardaí teorann agus cósta breise de réir mar is iomchuí. (19)I bhfianaise a thapa agus ba ghá imscaradh trealaimh agus ball foirne a bheith go háirithe sna limistéir sin de na teorainneacha seachtracha ina mbíonn mórphlódú isteach tobann de shreabha imirce, ba cheart don Ghníomhaireacht Eorpach um an nGarda Teorann agus Cósta a bheith in ann freisin a trealamh teicniúil féin a úsáid, trealamh ar cheart di féin a fháil nó a bheidh faoi chomhúinéireacht le Ballstát. Ba cheart an trealamh teicniúil sin a chur ar fáil don Ghníomhaireacht arna iarraidh sin di. Ba cheart don Ghníomhaireacht Eorpach um an nGarda Teorann agus Cósta freisin comhthiomsú de threalamh teicniúil arna sholáthar ag na Ballstáit a bhainistiú, bunaithe ar na riachtanais arna sainaithint ag an nGníomhaireacht Eorpach um an nGarda Teorann agus Cósta agus ar cheart é a iomlánú trí bhíthin modhanna iompair agus trealamh oibríochtúil arna cheannach ag na Ballstáit faoi bhearta sonracha an Chiste Slándála Inmheánaí. (20)An 8 Deireadh Fómhair 2015, d'iarr an Chomhairle Eorpach méadú ar shainordú na Gníomhaireachta Eorpaí chun Comhar Oibríochtúil a Bhainistiú ag Teorainneacha Seachtracha Bhallstáit an Aontais Eorpaigh chun cúnamh a thabhairt do na Ballstáit náisiúnaigh tríú tír atá ag fanacht go neamhdhleathach a chur ar ais, lena náirítear trí oibríochtaí um fhilleadh a eagrú ar a tionscnamh féin agus a ról a fheabhsú i dtaca le doiciméid taistil a fháil. Chun na críche sin, d'iarr an Chomhairle Eorpach Oifig um Fhilleadh a bhunú laistigh den Ghníomhaireacht Eorpach um an nGarda Teorann agus Cósta a mbeadh comhordú ghníomhaíochtaí na Gníomhaireachta maidir le filleadh faoina cúram. (21)Ba cheart don Ghníomhaireacht um an nGarda Teorann agus Cósta cur leis an gcúnamh a thugann siad do na Ballstáit náisiúnaigh tríú tíortha atá ag fanacht go neamhdhleathach a chur ar ais, faoi réir bheartas um fhilleadh an Aontais agus i gcomhréir le Treoir 2008/115/CE ó Pharlaimint na hEorpa agus ón gComhairle. Go háirithe, ba cheart di oibríochtaí um fhilleadh a chomhordú agus a eagrú ó Bhallstát amháin nó níos mó agus ba cheart di idirghabhálacha um fhilleadh a eagrú agus a dhéanamh chun córas um fhilleadh na mBallstát sin a bhfuil cúnamh breise teicniúil agus oibríochtúil de dhíth orthu a threisiú nuair atá na Ballstáit sin ag comhlíonadh a noibleagáide náisiúnaigh tríú tír atá ag fanacht go neamhdhleathach a chur ar ais i gcomhréir leis an Treoir sin. (22)Ba cheart don Ghníomhaireacht um an nGarda Teorann agus Cósta díormaí a bhunú de lucht faireacháin don fhilleadh éigeantach, saineolaithe don fhilleadh éigeantach agus speisialtóirí don fhilleadh arna gcur ar fáil ag na Ballstáit, díormaí ar cheart a imscaradh le linn oibríochtaí um fhilleadh agus ar cheart iad a bheith ina gcuid d'Fhoirne saincheaptha Idirghabhála Eorpacha um Fhilleadh. Ba cheart don Ghníomhaireacht um an nGarda Teorann agus Cósta an oiliúint is gá a chur ar fáil dóibh. (23)Ba cheart don Ghníomhaireacht um an nGarda Teorann agus Cósta uirlisí oiliúna sonracha a fhorbairt, agus ba cheart di oiliúint a chur ar fail ar leibhéal an Aontais do theagascóirí náisiúnta gardaí teorann agus oiliúint bhreise agus seimineáir a bhaineann le rialú ag teorainneacha seachtracha agus leis an bpróiseas chun náisiúnaigh tríú tír atá ag fanacht go neamhdhleathach ar chríoch na mBallstát a chur ar ais, an oiliúint sin a chur ar fáil d'oifigigh sna comhlachtaí náisiúnta inniúla. Ba cheart an Ghníomhaireacht a údarú le gníomhaíochtaí oiliúna a eagrú ar chríocha an tríú tír i gcomhar leis na Ballstáit agus leis an tríú tír. (24)Ba cheart don Ghníomhaireacht Eorpach um an nGarda Teorann agus Cósta faireachán a dhéanamh ar an bhforbairt atá déanta i gcúrsaí taighde is ábhartha le haghaidh rialú na dteorainneacha seachtracha, lena náirítear úsáid ardteicneolaíochta faireachais, agus cuidiú leis an bhforbairt sin, agus ba cheart di an fhaisnéis sin a scaipeadh ar na Ballstáit agus ar an gCoimisiún. (25)Tá sé riachtanach faisnéis maidir le bainistiú na dteorainneacha seachtracha, inimirce neamhrialta agus filleadh a mhalartú ar bhealach rialta, gasta agus iontaofa idir na Ballstáit chun gur féidir bainistiú comhtháite na dteorainneacha seachtracha a chur chun feidhme go héifeachtach. Ba cheart don Ghníomhaireacht Eorpach um an nGarda Teorann agus Cósta córais faisnéise a fhorbairt agus a oibriú a éascóidh an cineál malartaithe sin i gcomhréir le reachtaíocht an Aontais maidir le cosaint sonraí. (26)Chun críche a príomhchuspóir a chur i gcrích agus a mhéid is gá chun a gcuaraimí a chur i gcrích, féadfaidh an Ghníomhaireacht Eorpach um an nGarda Teorann agus Cósta dul i gcomhar le hinstitiúidí, comhlachtaí, oifigí agus gníomhaireachtaí an Aontais agus le heagraíochtaí idirnáisiúnta i dtaobh cúrsaí a chumhdaítear sa Rialachán seo faoi chuimsiú socruithe oibre arna dtabhairt i gcrích i gcomhréir le dlí agus beartas an Aontais. Ba cheart formheas an Choimisiúin a fháil do na socruithe oibre sin roimh ré. (27)Tá réimse leathan cúraimí ar na húdaráis náisiúnta atá i mbun feidhmeanna garda cósta, lena náirítear sábháilteacht mhuirí, slándáil, cuardach agus tarrtháil, rialú ag teorainneacha, rialú ar iascach, rialú custam, forghníomhú ginearálta an dlí agus cosaint an chomhshaoil, agus mórán eile nach iad. Ba cheart don Ghníomhaireacht Eorpach um an nGarda Teorann agus Cósta, an Ghníomhaireacht Eorpach um Rialú ar Iascach arna bunú le Rialachán (CE) Uimh. 768/2005 ón gComhairle agus an Ghníomhaireacht Eorpach um Shábháilteacht Mhuirí arna bhunú le Rialachán Uimh. 1406/2002 ó Pharlaimint na hEorpa agus ón gComhairle, ba cheart dóibh an comhar eatarthu féin a neartú mar aon leis an gcomhar leis na húdaráis náisiúnta atá i mbun feidhmeanna garda cósta chun feasacht staide muirí a fheabhsú agus chun tacú le gníomhaíocht a bheith comhtháite agus costéifeachtúil. (28)Ba cheart don Ghníomhaireacht Eorpach um an nGarda Teorann agus Cósta comhar oibríochtúil idir na Ballstáit agus tríú tíortha a éascú agus a spreagadh faoi chuimsiú bheartas caidrimh sheachtraigh an Aontais, lena náirítear trí chomhar oibríochtúil idir na Ballstáit agus tríú tíortha a chomhordú i dtaca le teorainneacha seachtracha a bhainistiú agus trí oifigigh idirchaidrimh a imscaradh chuig tríú tíortha, agus trí dul i gcomhar le húdaráis tríú tíortha i dtaca le filleadh, lena náirítear maidir le doiciméid taistil a fháil. Agus comhar le tríú tíortha ar siúl acu, ba cheart don Ghníomhaireacht Eorpach um an nGarda Teorann agus Cósta agus do na Ballstáit noirm agus caighdeáin a chomhlíonadh ar noirm agus caighdeáin iad atá comhionann, ar a laghad, leo sin a leagtar síos le reachtaíocht an Aontais; déanfaidh siad de réir na norm agus caighdeán sin agus comhar le tríú tíortha ar siúl acu ar chríoch na dtíortha eile sin freisin. (29)Urramaítear leis an Rialachán seo na cearta bunúsacha agus na prionsabail a aithnítear in Airteagal 2 agus 6 den Chonradh ar an Aontas Eorpach agus a léirítear i gCairt um Chearta Bunúsacha an Aontais Eorpaigh. Go háirithe, féachann an Rialachán seo le hurraim ina hiomláine a áirithiú do dhínit an duine, an ceart chun beatha, an ceart chun saoirse agus slándála, an ceart go ndéanfar na sonraí pearsanta a chosaint, an cheart chun tearmann a rochtain, an ceart chun leigheas éifeachtach, cearta an linbh, toirmeasc ar chéastóireacht agus ar íde nó ar phionós atá mídhaonna nó táireach, agus toirmeasc ar gháinneáil ar dhaoine agus le cur i bhfeidhm phrionsabail an neamh-idirdhealaithe agus nonrefoulement a chur chun cinn. (30)Bunaítear leis an Rialachán seo sásra um ghearáin le haghaidh na Gníomhaireachta Eorpaí um an nGarda Teorann agus Cósta i gcomhar leis an Oifigeach um Chearta Bunúsacha, chun urramú ceart bunúsach i ngníomhaíochtaí uile na Gníomhaireachta a áirithiú agus chun faireachán a dhéanamh ar an méid sin. Ba cheart gur sásra riaracháin an sásra seo faoina mbeidh an tOifigeach um Chearta Bunúsacha freagrach as gearáin arna bhfáil ag an nGníomhaireacht a láimhseáil i gcomhréir leis an gceart chun dea-riaracháin. Ba cheart don Oifigeach um Chearta Bunúsacha inghlacthacht gearáin a athbhreithniú, gearáin inghlactha a chlárú, gach gearán cláraithe a chur ar aghaidh chuig an Stiúrthóir Feidhmiúcháin, gearáin a bhaineann le gardaí teorann a chur ar aghaidh chuig an mBallstát baile agus bearta leantacha de chuid na Gníomhaireachta nó an Bhallstáit sin a chlárú. Ba cheart gurb iad na Ballstáit a dhéanfaidh imscrúduithe coiriúla.

(31)Chun coinníollacha aonfhoirmeacha a áirithiú i dtaca leis an Rialachán seo a chur chun feidhme, go háirithe maidir le staideanna a éilíonn gníomhaíocht phráinneach ag na teorainneacha seachtracha, ba cheart cumhachtaí cur chun feidhme a thabhairt don Choimisiún. Ba cheart na cumhachtaí sin a fheidhmiú i gcomhréir le Rialachán (AE) Uimh. 182/2011 ó Pharlaimint na hEorpa agus ón gComhairle. (32)Ba cheart don Ghníomhaireacht Eorpach um an nGarda Teorann agus Cósta a bheith neamhspleách i dtaca le cúrsaí oibríochtúla agus teicniúla agus neamhspleáchas dlí, riaracháin agus airgeadais a bheith aici. Chuige sin, is gá agus is iomchuí gur chomhlacht de chuid an Aontais a bheadh ann a bhfuil pearsantacht dhlítheanach aige agus a fheidhmíonn na cumhachtaí cur chun feidhme a thugtar dó leis an Rialachán seo. (33)Ba cheart ionadaíocht a bheith ag an gCoimisiún agus ag na Ballstáit ar Bhord Bainistíochta chun beartais a chur i bhfeidhm agus chun maoirseacht pholaitiúil a dhéanamh ar an nGníomhaireacht Eorpach um an nGarda Teorann agus Cósta. Ba cheart a bheith ar an mBord, nuair is féidir, ceannairí oibríochtúla na seirbhísí náisiúnta atá freagrach as gardaí teorann nó a nionadaithe a bhainistiú. Ba cheart a thabhairt de chúram don Bhord na cumhachtaí is ga chun an buiséad a leagan síos, cur i bhfeidhm an bhuiséid a fhíorú, na rialacha airgeadais iomchuí a ghlacadh, nósanna imeachta trédhearcacha oibre a leagan síos don Ghníomhaireacht Eorpach um an nGarda Teorann agus Cósta cinntí a dhéanamh agus chun an Stiúthóir Feidhmiúcháin agus an LeasStiúrthóir Feidhmiúncháin a cheapadh. Ba cheart an Ghníomhaireacht a rialú agus a oibriú i gcomhréir le prionsabail an chur chuige choitinn maidir le gníomhaireachtaí díláraithe an Aontais a ghlac Parlaimint na hEorpa, an Chomhairle agus an Coimisiún Eorpach an 19 Iúil 2012. (34)Chun neamhspleáchas na Gníomhaireachta Eorpaí um an nGarda Teorann agus Cósta a ráthú, ba cheart buiséad neamhspleách a thabhairt di ar as ranníocaíocht an Aontais go bunúsach a thiocfaidh a ioncam. Ba cheart feidhm a bheith ag nós imeachta buiséadach an Aontais a fhad a bhaineann le ranníocaíocht an Aontais agus le haon fhóirdheontais eile is inmhuirearaithe ar bhuiséad ginearálta an Aontais Eorpaigh. Ba cheart gurb í an Chúirt Iniúchóirí a thabharfaidh faoi iniúchadh na gcuntas. (35)Ba cheart feidhm gan srian a bheith ag Rialachán (AE, Euratom) Uimh. 883/2013 ó Pharlaimint na hEorpa agus ón gComhairle i leith na Gníomhaireachta Eorpaí um an nGarda Teorann agus Cósta, agus ba cheart di aontú do Chomhaontú Idirinstitiúideach an 25 Bealtaine 1999 idir Parlaimint na hEorpa, Comhairle an Aontais Eorpaigh agus Coimisiún na gComhphobal Eorpach maidir le himscrúduithe inmheánacha arna ndéanamh ag an Oifig Eorpach FrithChalaoise (OLAF). (36)Ba cheart feidhm a bheith ag Rialachán (CE) Uimh. 1049/2001 ó Pharlaimint na hEorpa agus ón gComhairle an 30 Bealtaine 2001 maidir le rochtain phoiblí ar dhoiciméid ó Pharlaimint na hEorpa, ón gComhairle agus ón gCoimisiún i gcás na Gníomhaireachta Eorpaí um an nGarda Teorann agus Cósta. (37)Aon phróiseáil a dhéanfaidh an Ghníomhaireacht Eorpach um an nGarda Teorann agus Cósta ar shonraí pearsanta faoi chuimsiú an Rialacháin seo, ba cheart í a dhéanamh i gcomhréir le Rialachán (CE) Uimh. 45/2001 ó Pharlaimint na hEorpa agus ón gComhairle. (38)Aon phróiseáil a dhéanfaidh na Ballstáit ar shonraí pearsanta faoi chuimsiú an Rialacháin seo, ba cheart í a dhéanamh i gcomhréir le Treoir 95/46/CE ó Pharlaimint na hEorpa agus ón gComhairle agus le Cinneadh Réime 2008/977/CGB ón gComhairle, agus ba cheart prionsabail an riachtanais agus na comhréireachta a urramú. (39)Ós rud e nach féidir leis na Ballstáit, ag gníomhú dóibh ar bhealach neamh-chomhordaithe, cuspóirí an Rialacháin seo, eadhon córas comhtháite bainistíochta le haghaidh teorainneacha seachtracha a fhorbairt agus a chur chun feidhme, lena náireofaí feidhmiú cuí limistéar Schengen, nach féidir leis na cuspóirí sin a bhaint amach go leordhóthanach ach gur fearr, de bharr easpa rialuithe ag teorainneacha inmheánacha agus i bhfianaise an bhrú shuntasaigh ón imirce ag na teorainneacha seachtracha agus an gá le leibhéal ard slándála inmheánaí a chaomhnú laistigh den Aontas, gur fearr is féidir iad a bhaint amach ar leibhéal an Aontais, féadfaidh an tAontas bearta a ghlacadh, i gcomhréir le prionsabal na coimhdeachta atá leagtha amach in Airteagal 5 den Chonradh ar an Aontas Eorpach. I gcomhréir le prionsabal na comhréireachta, atá leagtha amach san Airteagal sin, ní théann an Rialachán seo thar a bhfuil riachtanach chun na cuspóirí sin a bhaint amach. (40)Maidir leis an Íoslainn agus leis an Iorua, is é atá sa Rialachán seo forbairt ar fhorálacha acquis Schengen de réir bhrí an Chomhaontaithe arna thabhairt i gcrích ag Comhairle an Aontais Eorpaigh agus Poblacht na hÍoslainne agus Ríocht na hIorua maidir le comhlachas an dá thír sin le acquis Schengen a chur chun feidhme, a chur i bhfeidhm agus a fhorbairt , ar forálacha iad a thagann faoi réim an réimse dá dtagraítear i bpointe A d'Airteagal 1 de Chinneadh 1999/437/CE ón gComhairle . Sa socrú idir an Comhphobal Eorpach agus Poblacht na hÍoslainne agus Ríocht na hIorua maidir le modúlachtaí rannpháirteachas na Stát sin sa Ghníomhaireacht Eorpach chun Comhar Oibríochtúil a Bhainistiú ag Teorainneacha Seachtracha Bhallstáit an Aontais Eorpaigh, déantar foráil maidir le rialacha i dtaobh rannpháirtíocht na dtíortha sin in obair na Gníomhaireachta, lena náirítear forálacha maidir le ranníocaíochtaí airgeadais agus foireann. (41)Maidir leis an Eilvéis, is é atá sa Rialachán seo forbairt ar fhorálacha acquis Schengen de réir bhrí an Chomhaontaithe arna thabhairt i gcrích idir an tAontas Eorpach, an Comhphobal Eorpach agus Cónaidhm na hEilvéise maidir le comhlachas Chónaidhm na hEilvéise le acquis Schengen a chur chun feidhme, a chur i bhfeidhm agus a fhorbairt , ar fhorálacha iad a thagann faoi réim an réimse dá dtagraítear i bpointe A, pointe B agus pointe G d'Airteagal 1 de Chinneadh 1999/437/CE arna léamh i gcomhar le hAirteagal 3 de Chinneadh 2008/146/CE. (42)Maidir le Lichtinstéin, is é atá sa Rialachán seo forbairt ar fhorálacha acquis Schengen de réir bhrí an Phrótacail idir an tAontas Eorpach, an Comhphobal Eorpach, Cónaidhm na hEilvéise agus Prionsacht Lichtinstéin i ndáil le haontachas Phrionsacht Lichtinstéin leis an gComhaontú idir an tAontas Eorpach, an Comhphobal Eorpach agus Cónaidhm na hEilvéise maidir le comhlachas Chónaidhm na hEilvéise le acquis Schengen a chur chun feidhme, a chur i bhfeidhm agus a fhorbairt , ar forálacha iad a thagann faoi réim an réimse dá dtagraítear i bpointe A, pointe B agus pointe G d'Airteagal 1 de Chinneadh 1999/437/CE arna léamh i gcomhar le hAirteagal 3 de Chinneadh 2011/350/AE ón gComhairle. (43)Sa socrú idir an Comhphobal Eorpach, ar thaobh amháin, agus Cónaidhm na hEilvéise agus Prionsacht Lichtinstéin, ar thaobh eile, maidir le modúlachtaí rannpháirteachas na Stát sin sa Ghníomhaireacht Eorpach chun Comhar Oibríochtúil a Bhainistiú ag Teorainneacha Seachtracha Bhallstáit an Aontais Eorpaigh , déantar foráilmaidir le rialacha i dtaobh rannpháirtíocht na dtíortha sin in obair na Gníomhaireachta, lena náirítear forálacha maidir le ranníocaíochtaí airgeadais agus foireann. (44)I gcomhréir le hAirteagal 1 agus le hAirteagal 2 den Phrótacal maidir le seasamh na Danmhairge, atá i gceangal leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh, níl an Danmhairg rannpháirteach i nglacadh an Rialacháin seo agus níl an Rialachán seo ina cheangal ar an Danmhairg ná níl sí faoi réir a chur i bhfeidhm. Ó tharla go gcuireann an Rialachán seo le acquis Schengen faoi fhorálacha Theideal IV de Chuid a Trí den Chonradh ag bunú an Chomhphobail Eorpaigh, ba cheart don Danmhairg a chinneadh, i gcomhréir le hAirteagal 5 den Phrótacal sin, laistigh de thréimhse sé mhí tar éis don Chomhairle an Rialachán seo a ghlacadh, an gcuirfidh sí chun feidhme ina dlí náisiúnta é. (45)Is é atá sa Rialachán seo forbairt ar fhorálacha acquis Schengen nach bhfuil an Ríocht Aontaithe rannpháirteach iontu, i gcomhréir le Cinneadh 2000/365/CE ón gComhairle; dá bhrí sin, níl an Ríocht Aontaithe rannpháirteach ina ghlacadh agus níl an Rialachán seo ina cheangal uirthi ná níl sí faoi réir a chur i bhfeidhm. (46)Is é atá sa Rialachán seo ná forbairt ar fhorálacha acquis Schengen nach bhfuil Éire rannpháirteach iontu, i gcomhréir le Cinneadh 2002/192/CE ón gComhairle. Dá bhrí sin, níl Éire rannpháirteach i nglacadh an Rialacháin seo agus níl sé ina cheangal uirthi ná níl sí faoi réir a chur i bhfeidhm. (47)Ba cheart don Ghníomhaireacht eagrú gníomhaíochtaí sonracha a éascú, gníomhaíochtaí trína mbeidh na Ballstáit in ann tairbhiú den saineolas agus de na saoráidí a d'fhéadfadh Éire agus an Ríocht Aontaithe a chur ar fáil dóibh, i gcomhréir leis na modheolaíochtaí a bheidh le cinneadh ina gceann agus ina gceann ag an mBord Bainistíochta. Chuige sin, d'fhéadfadh sé go dtabharfaí cuireadh d'ionadaithe ó Éirinn agus ón Ríocht Aontaithe freastal ar chruinnithe an Bhoird Bainistíochta, rud a thabharfadh deis dóibh bheith iomlán rannpháirteach san gníomhaíochtaí sonracha sin a ullmhú. (48)Tá conspóid ann idir Ríocht na Spáinne agus an Ríocht Aontaithe maidir le críochú theorainneacha Ghiobráltar. (49)Má chuirtear infheidhmeacht an Rialacháin seo ar fionraí maidir le teorainneacha Ghiobráltar, ní chiallaíonn an méid sin go bhfuil aon athrú ar sheasaimh na Stát lena mbaineann faoi seach. (50)Chuathas i gcomhairle leis an Maoirseoir Eorpach ar Chosaint Sonraí i gcomhréir le hAirteagal 28(2) de Rialachán (CE) Uimh. 45/2001 agus thug sé tuairim an [...] .

(51)Is é is aidhm don Rialachán seo forálacha Rialachán (CE) Uimh. 2007/2004, Rialachán (CE) Uimh. 863/2007 ó Pharlaimint na hEorpa agus ón gComhairle agus Cinneadh 2005/267/CE ón gComhairle a leasú agus a leathnú. I bhfianaise a shuntasaí atá na leasuithe atá le déanamh ó thaobh a líon agus a gcineál araon, is iomchuí, ar mhaithe le breis soiléireachta, na gníomhartha sin a aisghairm agus gníomh nua a chur ina nionad. Forléireofar tagairtí a dhéanfar do na Rialacháin aisghairithe mar thagairtí don Rialachán seo. TAR ÉIS AN RIALACHÁN SEO A GHLACADH: CAIBIDIL I AN GARDA TEORANN AGUS CÓSTA EORPACH Airteagal 1 Ábhar Bunaítear leis seo Garda Teorann agus Cósta Eorpach chun bainistiú comhtháite teorainneacha san Eoraip a áirithiú ag na teorainneacha seachtracha d'fhonn imirce a bhainistiú go héifeachtach agus d'fhonn leibhéal ard slándála inmheánaí a áirithiú san Aontas agus, san am céanna, saorghluaiseacht daoine laistigh den Aontas a chosaint. Airteagal 2 Sainmhínithe Chun críocha an Rialacháin seo, beidh feidhm ag na sainmhínithe seo a leanas: (1)ciallaíonn 'teorainneacha seachtracha' teorainneacha talún agus farraige na mBallstát mar aon lena naerfoirt agus a gcalafoirt, a bhfuil feidhm ag forálacha Theideal II de Rialachán (CE) Uimh. 562/2006 ó Pharlaimint na hEorpa agus ón gComhairle maidir leo; (2)ciallaíonn 'rialú ag teorainneacha' rialú ag teorainneacha mar atá sainmhínithe i bpointe (9) d'Airteagal 2 de Rialachán (CE) Uimh. 562/2006; (3)ciallaíonn 'Foirne Eorpacha de chuid an Gharda Teorann agus Cósta' foirne gardaí teorann agus baill foirne ábhartha eile ó na Ballstáit rannpháirteacha, lena náirítear saineolaithe náisiúnta atá fostaithe sa Ghníomhaireacht agus ar iasacht ó Bhallstáit, a bheidh le himscaradh le linn oibríochtaí comhpháirteacha, mear-idirghabhálacha teorann agus mar chuid d'fhoirne tacaíochta don bhainistiú imirce; (4)ciallaíonn 'Ballstát aíochta' Ballstát ina dtarlaíonn oibríocht chomhpháirteach nó mearidirghabháil teorann, oibríocht um fhilleadh nó idirghabháil um fhilleadh, nó an Ballstát óna seoltar a leithéid d'oibríocht; (5)ciallaíonn 'Ballstát baile' an Ballstát sin ina bhfuil ball d'Fhoirne Eorpacha de chuid an Gharda Teorann agus Cósta ina gharda teorann nó ina bhall foirne ábhartha eile; (6)ciallaíonn 'Ballstát rannpháirteach' Ballstát a bhíonn rannpháirteach in oibríocht chomhpháirteach, mear-idirghabháil teorann, oibríocht um fhilleadh, idirghabháil um fhilleadh nó foirne tacaíochta don bhainistiú imirce trí bhíthin trealamh teicniúil, gardaí teorann agus baill foirne ábhartha eile arna nimscaradh mar chuid d'Fhoirne Eorpacha de chuid an Gharda Teorann agus Cósta a sholáthar, mar aon le Ballstát a bhíonn rannpháirteach in oibríochtaí um fhilleadh nó idirghabhálacha um fhilleadh trí bhíthin trealamh teicniúil nó baill foirne a sholáthar; (7)ciallaíonn 'baill d'Fhoirne Eorpacha de chuid an Gharda Teorann agus Cósta' oifigigh seirbhísí gardaí teorann nó baill foirne ábhartha eile de chuid na mBallstát seachas an Ballstát aíochta, lena náirítear saineolaithe náisiúnta agus gardaí teorann atá fostaithe sa Ghníomhaireacht agus ar iasacht ó na Ballstáit, a bhíonn rannpháirteach in oibríochtaí comhpháirteacha nó mear-idirghabhálacha teorann; (8)ciallaíonn 'baill na bhfoirne' baill d'Fhoirne Eorpacha de chuid an Gharda Teorann agus Cósta nó baill foirne atá bainteach le cúraimí a bhaineann le filleadh a bhíonn rannpháirteach in oibríochtaí um fhilleadh nó in idirghabhálacha um fhilleadh; (9)ciallaíonn 'foirne tacaíochta don bhainistiú imirce' foirne saineolaithe a thugann tacaíocht oibríochtúil agus theicniúil do na Ballstáit ag láithreacha práinne ar foirne iad ar a bhfuil saineolaithe arna nimscaradh ó na Ballstáit ag an nGníomhaireacht Eorpach um an nGarda Teorann agus Cósta agus an Oifig Eorpach Tacaíochta do Chúrsaí Tearmainn, agus ó Europol nó ó Ghníomhaireachtaí ábhartha eile an Aontais; (10)ciallaíonn 'filleadh' filleadh mar atá sainmhínithe i bpointe 3 d'Airteagal 3 de Threoir 2008/115/CE;

(11)ciallaíonn 'cinneadh um fhilleadh' cinneadh um fhilleadh mar atá sainmhínithe i bpointe 4 d'Airteagal 3 de Threoir 2008/115/CE; (12)ciallaíonn 'fillí' náisiúnach tríú tír atá ag fanacht go neamhdhleathach agus atá faoi réir cinneadh um fhilleadh; (13)ciallaíonn 'oibríocht um fhilleadh' oibríocht chun náisiúnaigh tríú tír atá ag fanacht go neamhdhleathach a chur ar ais, oibríocht arna comhordú ag an nGníomhaireacht agus a bhfuil tacaíocht theicniúil agus oibríochtúil arna soláthar ag Ballstát amháin nó níos mó mar chuid di, agus faoina mbeidh ar fhillithe ó Bhallstát amháin nó níos mó filleadh go héigeantach nó go deonach i gcomhréir le hoibleagáid um fhilleadh; (14)ciallaíonn 'idirghabháil um fhilleadh' oibríocht chun náisiúnaigh tríú tír atá ag fanacht go neamhdhleathach a chur ar ais lena ndéantar foráil maidir le cúnamh breisithe teicniúil agus oibríochtúil a sholáthar, is é sin Foirne Idirghabhála Eorpacha um Fhilleadh a imscaradh chuig na Ballstáit agus oibríochtaí um fhilleadh a eagrú. Airteagal 3 An Garda Teorann agus Cósta Eorpach 1.Is éard atá sa Gharda Teorann agus Cósta Eorpach, an Ghníomhaireacht Eorpach um an nGarda Teorann agus Cósta agus údaráis náisiúnta na mBallstát atá freagrach as bainistiú teorann, lena náirítear gardaí cósta sa mhéid is go ndéanann siad cúraimí rialaithe ag teorainneacha. 2.Bunóidh an Ghníomhaireacht Eorpach um an nGarda Teorann agus Cósta straitéis oibríochtúil agus theicniúil don bhainistiú comhtháite teorainneacha san Eoraip. Déanfaidh sé cur chun feidhme bainistiú comhtháite teorainneacha san Eoraip a chur chun cinn agus a áirithiú sna Ballstáit uile. 3.Na húdaráis náisiúnta atá freagrach as bainistiú teorainneacha, lena náirítear gardaí cósta sa mhéid is go ndéanann siad cúraimí rialaithe ag teorainneacha, leagfaidh siad síos a straitéisí náisiúnta le haghaidh bainistiú comhtháite teorainneacha. Beidh na straitéisí náisiúnta sin i gcomhréir leis an straitéis dá dtagraítear i mír 2. Airteagal 4 Bainistiú comhtháite teorainneacha san Eoraip Beidh mar chuid de bhainistiú comhtháite teorainneacha san Eoraip na gnéithe seo a leanas: (a)rialú ag teorainneacha, lena náirítear bearta a bhaineann le coireacht trasteorann a chosc, a bhrath agus a imscrúdú, nuair is iomchuí; (b)anailís ar na rioscaí atá ann don tslándáil inmheánach agus anailís ar aon bhagairtí a fhéadfaidh difear a dhéanamh d'fheidhmiú nó do shlándáil na dteorainneacha seachtracha; (c)comhar idirghníomhaireachta idir na húdaráis náisiúnta sin i ngach Ballstát atá freagrach as rialú ag teorainneacha nó as cúraimí eile a dhéanamh ag teorainneacha, idir na húdaráis sin agus institiúidí, ghníomhaireachtaí, chomhlachtaí agus oifigí ábhartha an Aontais; lena náirítear malartú rialta faisnéise tríd na huirlisí malartaithe faisnéise atá ann cheana agus, go háirithe, tríd an gCóras Eorpach um Fhaireachas ar Theorainneacha ('Eurosur') arna bhunú le Rialachán (AE) Uimh. 1052/2013 ó Pharlaimint na hEorpa agus ón gComhairle; (d)comhar le tríú tíortha sna réimsí arna gcumhdach ag an Rialachán seo, go háirithe le tíortha comharsanachta agus leis na tríú tíortha sin a sainaithníodh trí anailís riosca mar thíortha tionscnaimh agus idirthurais i dtaca le hinimirce neamhrialta; (e)bearta teicniúla agus oibríochtúla laistigh den limistéar saorghluaiseachta a bhaineann le rialú ag teorainneacha agus atá ceaptha inimirce neamhrialta a chosc agus dul i ngleic le coireacht trasteorann; (f) náisiúnaigh tríú tír atá ag fanacht go neamhdhleathach ar chríoch na mBallstát a chur ar ais; (g)teicneolaíocht den úrscoth a úsáid, lena náirítear córais faisnéise ar mhórscála; (h)sásra rialaithe cáilíochta chun cur chun feidhme reachtaíocht an Aontais i réimse an bhainistithe teorainneacha a áirithiú.

Airteagal 5 Freagracht chomhroinnte 1. Cuirfidh an Garda Teorann agus Cósta bainistiú comhtháite teorainneacha san Eoraip chun feidhme mar fhreagracht chomhroinnte de chuid na Gníomhaireachta Eorpaí um an nGarda Teorann agus Cósta agus na núdarás náisiúnta atá freagrach as bainistiú teorainneacha, lena náirítear gardaí cósta sa mhéid is go ndéanann siad cúraimí rialaithe ag teorainneacha. 2. Éascóidh an Ghníomhaireacht Eorpach um an nGarda Teorann agus Cósta cur i bhfeidhm bhearta an Aontais a bhaineann le teorainneacha seachtracha a bhainistiú trí ghníomhaíochtaí na mBallstát a threisiú, a mheasúnú agus a chomhordú i dtaobh na mbeart sin a chur chun feidhme agus i dtaca le bearta um fhilleadh. Áiritheoidh na Ballstáit go ndéanfar a gcuid de na teorainneacha seachtracha a bhainistiú, chun a leasa féin agus chun leas na mBallstát ar fad a chuir deireadh le rialú ag teorainneacha inmheánacha, i gcomhréir iomlán le dlí an Aontais agus i gcomhréir leis an straitéis theicniúil agus oibríochtúil dá dtagraítear in Airteagal 3(2), agus i ndlúthchomhar leis an nGníomhaireacht. 3.Is í an Ghníomhaireacht um an nGarda Teorann agus Cósta a bheidh freagrach as bainistiú na dteorainneacha seachtracha sna cásanna dá bhforáiltear sa Rialachán seo, go háirithe i gcás nach nglacfar na bearta ceartaitheacha is gá ar bhonn an mheasúnaithe leochaileachta, nó i gcás brú díréireach ón imirce, rud a fhágfaidh go mbeidh rialú na dteorainneacha seachtracha chomh neamhéifeachtach sin go bhféadfaí feidhmiú limistéar Schengen a chur i mbaol. CAIBIDIL II AN GHNÍOMHAIREACHT EORPACH UM AN nGARDA TEORANN AGUS CÓSTA Roinn 1 Cúraimí na Gníomhaireachta Eorpaí um an nGarda Teorann agus Cósta Airteagal 6 AN GHNÍOMHAIREACHT EORPACH UM AN nGARDA TEORANN AGUS CÓSTA 1.Chun bainistiú comhtháite comhleanúnach teorainneacha san Eoraip a áirithiú ag teorainneacha seachtracha uile na hEorpa, déanfaidh an Ghníomhaireacht cur i bhfeidhm na mbeart atá ann cheana agus a dhéanfar amach anseo maidir le bainistiú teorainneacha seachtracha, a éascú agus a dhéanamh níos éifeachtaí, go háirithe Cód Teorainneacha Schengen a bunaíodh le Rialachán (CE) Uimh. 562/2006. 2.Is é an Ghníomhaireacht Eorpach um an nGarda Teorann agus Cósta ("an Ghníomhaireacht") ainm nua na Gníomhaireachta Eorpaí chun Comhar Oibríochtúil a Bhainistiú ag Teorainneacha Seachtracha an Aontais Eorpaigh a bunaíodh le Rialachán (CE) Uimh. 2007/2004. Is ar an Rialachán seo a bheidh na gníomhaíochtaí bunaithe as seo amach. Airteagal 7 Cúraimí 1. D'fhonn leibhéal ard aonfhoirmeach éifeachtúil a bhaint amach ó thaobh rialú ag teorainneacha agus filleadh de, comhlíonfaidh an Ghníomhaireacht na cúraimí seo a leanas: (a) lárionad faireacháin agus anailíse riosca a bhunú a bhfuil sé d'acmhainn aige faireachán a dhéanamh ar shreabha imirce agus anailís riosca a dhéanamh i dtaca leis na gnéithe uile a bhaineann le bainistiú comhtháite teorainneacha; (b) measúnú leochaileachta a dhéanamh, lena náirítear an measúnú ar chumas na mBallstát aghaidh a thabhairt ar bhagairtí agus ar bhrú ag na teorainneacha seachtracha; (c) cúnamh a thabhairt do Bhallstáit in imthosca ina néilítear cúnamh méadaithe teicniúil agus oibríochtúil ag na teorainneacha seachtracha trí oibríochtaí comhpháirteacha a chomhordú agus a eagrú, agus é á chur san áireamh go bhféadfadh cásanna éigeandála daonnúla agus tarrtháil ar muir a bheith i gceist i gcásanna áirithe; (d) cúnamh a thabhairt do Bhallstáit in imthosca ina néilítear cúnamh méadaithe teicniúil agus oibríochtúil ag na teorainneacha seachtracha trí mhear-idirghabhálacha teorann a lainseáil ag teorainneacha seachtracha na mBallstát sin a bhfuil aghaidh á tabhairt acu ar bhrú sonrach agus díréireach, agus é á chur san áireamh go bhféadfadh cásanna éigeandála daonnúla agus tarrtháil ar muir a bheith i gceist i gcásanna áirithe;

(e) Foirne Eorpacha an Garda Teorann agus Cósta a bhunú agus a imscaradh, lena náirítear, díorma cúltaca mearfhreagartha, atá le himscaradh le linn oibríochtaí comhpháirteacha agus mear-idirghabhálacha teorann agus faoi chuimsiú na bhfoirne tacaíochta don bhainistiú imirce; (f) comhthiomsú de threalamh teicniúil a bhunú atá le húsáid le linn oibríochtaí comhpháirteacha, mear-idirghabhálacha teorann agus faoi chuimsiú na bhfoirne tacaíochta don bhainistiú imirce, agus le linn oibríochtaí um fhilleadh agus idirghabhálacha um fhilleadh; (g) Foirne Eorpacha de chuid an Gharda Teorann agus Cósta a imscaradh agus trealamh teicniúil a chur ar fáil le cúnamh a sholáthar le scagadh, sainaithint agus méarlorgaireacht a dhéanamh faoi chuimsiú na bhfoirne tacaíochta don bhainistiú imirce sna láithreacha práinne; (h) tacú le forbairt caighdeán teicniúil do threalamh go háirithe le haghaidh ceannas, rialú agus cumarsáid ar leibhéal oirbheartaíochta agus le haghaidh faireachas teicniúil leis an idirinoibritheacht a áirithiú ar leibhéal Aontais agus náisiúnta; (i) an trealamh agus an fhoireann is gá a thabhairt don díorma cúltaca mearfhreagartha le gur féidir leis na bearta is gá a fhorghníomhú go praiticiúil i staid a éilíonn gníomhaíocht phráinneach ag na teorainneacha seachtracha; (j) cúnamh a thabhairt do na Ballstáit in imthosca ina néilítear cúnamh teicniúil méadaithe agus cúnamh oibríochtúil chun an oibleagáid náisiúnaigh tríú tír atá ag fanacht go neamhdhleathach a chur ar ais a chur chun feidhme, lena náirítear trí oibríochtaí um fhilleadh a chomhordú nó a eagrú; (k) díormaí de lucht faireacháin don fhilleadh éigeantach, de thionlacaithe don fhilleadh éigeantach agus de speisealtóirí maidir le filleadh a bhunú; (l) Foirne Idirghabhála Eorpacha um Fhilleadh a bhunú agus a imscaradh le linn idirghabhálacha um fhilleadh; (m) cúnamh a thabhairt do Bhallstáit le hoiliúint a chur ar ghardaí teorann náisiúnta agus ar shaineolaithe maidir le filleadh, lena náirítear caighdeáin oiliúna choiteanna a bhunú; (n) bheith rannpháirteach i bhforbairt agus bainistiú gníomhaíochtaí taighde agus nuálaíochta is ábhartha do rialú agus faireachas ar theorainneacha seachtracha lena náirítear úsáid ardteicneolaíochta faireachais amhail córais aerárthaí cianrialaithe agus treoirthionscadail a fhorbairt maidir le hábhair a chumhdaítear faoin Rialachán seo; (o) i gcomhréir le Rialachán (AE) Uimh. 45/2001 agus Cinneadh Réime 2008/977/CGB, córais faisnéise a fhorbairt agus a oibriú, a chumasóidh malartuithe tapa iontaofa faisnéise maidir le rioscaí atá ag teacht chun cinn i dtaca le bainistiú teorainneacha seachtracha, inimirce neamhrialta agus filleadh, i ndlúthchomhar leis an gCoimisiún, le gníomhaireachtaí, comhlachtaí agus oifigí de chuid an Aontais, agus le Gréasán Imirce na hEorpa a bunaíodh le Cinneadh 2008/381/CE ón gComhairle; (p) an cúnamh is gá a chur ar fáil d'fhorbairt agus d'oibriú córais Eorpaigh um fhaireachas ar theorainneacha agus, de réir mar is iomchuí, d'fhorbairt comhéadain choitinn chun faisnéis a mhalartú, lena náirítear idir-inoibritheacht córas, go háirithe trí chreat Eurosur a fhorbairt, a choimeád ar bun agus a chomhordú i gcomhréir le Rialachán (AE) Uimh. 1052/2013; (q) comhoibriú leis an nGníomhaireacht Eorpach um Rialú ar Iascach agus leis an nGníomhaireacht Eorpach um Shábháilteacht Mhuirí chun tacú leis na húdaráis náisiúnta a dhéanann feidhmeanna an gharda cósta, trí sheirbhísí, faisnéis, trealamh agus oiliúint a sholáthar agus trí oibríochtaí ilchuspóireacha a chomhordú chomh maith; (r) cúnamh a thabhairt do Bhallstáit agus do thríú tíortha ó thaobh comhar oibríochtúil eatarthu agus maidir le bainistiú teorainneacha seachtracha agus filleadh. 2. Féadfaidh Ballstáit leanúint de chomhoibriú ar leibhéal oibríochtúil le Ballstáit eile agus/nó le tríú tíortha ag teorainneacha seachtracha, lena náirítear oibríochtaí míleata ar mhisean fhorghníomhaithe dlí agus maidir le filleadh, i gcás ina bhfuil an comhar sin comhoiriúnach do ghníomhaíocht na Gníomhaireachta. Staonfaidh na Ballstáit ó ghníomhaíocht ar bith a d'fhéadfadh feidhmiú na Gníomhaireachta nó baint amach a cuspóirí a chur i mbaol. Cuirfidh Ballstáit tuairisc chuig an nGníomhaireacht faoi chomhar oibríochtúil den sórt sin le Ballstáit eile agus/nó le tríú tíortha ag teorainneacha seachtracha nó maidir le filleadh. Cuirfidh Stiúrthóir Feidhmiúcháin na Gníomhaireachta ("an Stiúrthóir Feidhmiúcháin") Bord Bainistíochta na Gníomhaireachta ("an Bord Bainistíochta") ar an eolas faoi na hábhair sin ar bhonn rialta agus uair amháin sa bhliain ar a laghad. 3. Féadfaidh an Ghníomhaireacht dul i mbun gníomhaíochtaí cumarsáide ar a thionscnamh féin sna réimsí atá laistigh dá sainordú. Ní chuirfidh gníomhaíochtaí cumarsáide isteach ar na cúraimí dá dtagraítear i mír 1 agus déanfar iad i gcomhréir le pleananna ábhartha cumarsáide agus scaipthe arna nglacadh ag an mBord Bainistíochta. Roinn 2 Faireachán agus Géarchéimeanna a chosc Airteagal 8

Dualgas maidir le comhoibriú de mheon macánta Beidh an Ghníomhaireacht agus na húdaráis náisiúnta atá freagrach as bainistiú teorainneacha, lena náirítear gardaí cósta sa mhéid go ndéanann siad cúraimí rialaithe ag teorainneacha, beidh siad faoi réir dualgas maidir le comhoibriú de mheon macánta agus oibleagáid maidir le malartú faisnéise. Airteagal 9 Oibleagáid ghinearálta maidir le malartú faisnéise Déanfaidh na húdaráis náisiúnta atá freagrach as bainistiú teorainneacha, lena náirítear gardaí cósta sa mhéid go ndéanann siad cúraimí rialaithe teorainneacha, an fhaisnéis uile is gá a sholáthar don Ghníomhaireacht go tráthúil cruinn le gur féidir léi na cúraimí uile a bhronnann an Rialachán seo uirthi a chomhlíonadh, go háirithe le gur féidir leis an nGníomhaireacht faireachán a dhéanamh ar na sreabha imirce chun an Aontais agus laistigh den Aontas, agus le gur féidir léi anailís riosca agus measúnú leochaileachta a dhéanamh. Airteagal 10 Faireachán ar shreabha imirce agus anailís riosca 1.Bunóidh an Ghníomhaireacht lárionad faireacháin agus anailíse riosca a mbeidh sé d'acmhainn aige faireachán a dhéanamh ar shreabha imirce chun an Aontais agus laistigh den Aontas. Chun na críche sin, forbróidh an Ghníomhaireacht múnla coiteann comhtháite don anailís riosca, a chuirfidh an Ghníomhaireacht agus na Ballstáit i bhfeidhm. 2. Ullmhóidh an Ghníomhaireacht anailísí riosca ginearálta agus anailísí riosca saincheaptha agus cuirfidh sí chuig an gComhairle agus chuig an gCoimisiún iad. 3.San anailís riosca a ullmhóidh an Ghníomhaireacht, cuimseofar gach gné den bhainistiú comhtháite teorainneacha san Eoraip, go háirithe rialú ag teorainneacha, filleadh, gluaiseachtaí tánaisteacha neamhrialta náisiúnach tríú tír laistigh den Aontas, cosc ar choireacht thrasteorann lena náirítear éascú inimirce neamhrialta, gáinneáil ar dhaoine agus sceimhlitheoireacht, chomh maith leis an staid i dtríú tíortha comharsanachta, d'fhonn sásra réamhrabhaidh a fhorbairt a dhéanfaidh anailís ar na sreabha imirce chun an Aontais. 4. Déanfaidh na Ballstáit gach faisnéis is gá maidir leis an staid atá ann, treochtaí agus bagairtí a d'fhéadfadh teacht chun cinn ag na teorainneacha seachtracha agus maidir le filleadh a chur ar fáil don Ghníomhaireacht. Tabharfaidh na Ballstáit gach faisnéis is gá go rialta nó arna iarraidh sin don Ghníomhaireacht, amhail sonraí staidrimh agus sonraí oibríochtúla a bhailítear i ndáil le cur i bhfeidhm acquis Schengen chomh maith le faisnéis arna ndíorthú ón tsraith anailíse den phictiúr de dhálaí náisiúnta a bunaíodh i gcomhréir le Rialachán (AE) Uimh. 1052/2013. 5.Cuirfear torthaí na hanailíse riosca faoi bhráid an Bhoird Maoirseachta agus an Bhoird Bainstíochta. 6.Cuirfidh na Ballstáit torthaí na hanailíse riosca san áireamh agus a gcuid oibríochtaí agus gníomhaíochtaí ag teorainneacha seachtracha chomh maith lena gníomhaíochtaí maidir le filleadh á bpleanáil acu. 7.Déanfaidh an Ghníomhaireacht torthaí múnla choitinn chomhtháite don anailís riosca a ionchorprú ina hobair forbartha ar lárchuraclaim coiteann i gcomhair oiliúint gardaí teorann agus ball foirne atá gafa le cúraimí a bhaineann le filleadh. Airteagal 11 Oifigigh idirchaidrimh sna Ballstáit 1.Áiritheoidh an Ghníomhaireacht go ndéanfar faireachán rialta ar bhainistiú na dteorainneacha seachtracha trí oifigigh idirchaidrimh na Gníomhaireachta sna Ballstáit. 2.Ceapfaidh an Stiúrthóir Feidhmiúcháin saineolaithe ó fhoireann na Gníomhaireachta atá le himscaradh mar oifigigh idirchaidrimh. Déanfaidh an Stiúrthóir Feidhmiúcháin, ar bhonn anailís riosca agus i gcomhairle leis an mBord Bainistíochta, cineál an imscartha, an Ballstát a bhféadfar an toifigeach idirchaidrimh a imscaradh chuige agus fad thréimhse an imscartha a chinneadh. Tabharfaidh an Stiúrthóir Feidhmiúcháin fógra don Bhallstát lena mbaineann i leith an cheapacháin agus cinnfidh sé in éineacht leis an mBallstát, áit an imscartha. 3.Gníomhóidh na hoifigigh idirchaidrimh thar ceann na Gníomhaireachta agus is é ról a bheidh acu comhar agus plé a chur chun cinn idir an Ghníomhaireacht agus na húdaráis náisiúnta atá freagrach as bainistiú teorainneacha, lena náirítear gardaí cósta sa mhéid go ndéanann siad cúraimí rialaithe ag teorainneacha. Déanfaidh na hoifigigh idirchaidrimh, go háirithe, an méid seo a leanas: (a) gníomhóidh siad mar chomhéadan idir an Ghníomhaireacht agus na húdaráis náisiúnta atá freagrach as bainistiú teorainneacha, lena náirítear gardaí cósta sa mhéid go ndéanann siad cúraimí rialaithe ag teorainneacha;

(b) tacóidh siad le bailiú faisnéise a theastaíonn ón nGníomhaireacht chun an measúnú leochaileachta dá dtagraítear in Airteagal 12 a dhéanamh; (c) déanfaidh siad faireachán ar na bearta a ghlacann na Ballstáit ag codanna den teorainn dár sannadh leibhéal tionchair ard i gcomhréir le Rialachán (AE) Uimh. 1052/2013; (d) cuideoidh siad leis na Ballstáit agus a bpleananna teagmhasacha á nullmhú acu; (e) tuairisceoidh siad go rialta don Stiúrthóir Feidhmiúcháin faoin staid ag an teorainn sheachtrach agus faoi chumas an Bhallstáit lena mbaineann déileáil go héifeachtach leis an staid ag na teorainneacha seachtracha; (f) déanfaidh siad faireachán ar na bearta a ghlacann an Ballstát maidir le staid a éilíonn gníomhaíocht phráinneach ag na teorainneacha seachtracha dá dtagraítear in Airteagal 18. 4.Chun críocha mhír 3, déanfaidh an toifigeach idirchaidrimh, inter alia, an méid seo a leanas: (a) beidh rochtain neamhtheoranta aige ar an lárionad comhordúcháin náisiúnta agus ar an bpictúir de dhálaí náisiúnta a bunaíodh i gcomhréir le Rialachán (AE) Uimh. 1052/2013; (b) beidh rochtain aige ar chórais faisnéise náisiúnta agus Eorpacha atá ar fáil sa lárionad comhordúcháin náisiúnta, ar choinníoll go gcomhlíonann sé na dlíthe náisiúnta agus Aontais maidir le slándáil agus cosaint sonraí; (c) beidh sé i dteagmháil rialta leis na húdaráis náisiúnta atá freagrach as bainistiú teorainneacha, lena náirítear gardaí cósta sa mhéid go ndéanann siad cúraimí rialaithe ag teorainneacha, agus ceann an lárionaid comhordúcháin náisiúnta á chur ar an eolas ag an am céanna. 5.Beidh tuarascáil an oifigigh idirchaidrimh ina cuid den mheasúnú leochaileachta dá dtagraítear in Airteagal 12. 6.Agus a gcuid dualgas á gcomhlíonadh acu, is ón nGníomhaireacht amháin a ghlacfaidh na hoifigigh idirchaidrimh treoracha. Airteagal 12 Measúnú leochaileachta 1.Déanfaidh an Ghníomhaireacht measúnú ar threalamh teicniúil, córais, cumas, acmhainní agus pleannanna teagmhasacha na mBallstát maidir le rialú ag teorainneacha. Bunófar an measúnú sin ar fhaisnéis arna soláthar ag an mBallstát agus an toifigeach idirchaidrimh, ar fhaisnéis arna díorthú ó Eurosur, go háirithe na leibhéil tionchair a shanntar do na codanna de theorainneacha seachtracha talún nó mara gach Ballstáit i gcomhréir le Rialachán (AE) Uimh. 1052/2013 agus ar thuarascálacha agus meastóireachtaí ar oibríochtaí comhpháirteacha, ar threoirthionscadail, ar mhear-idirghabhálacha teorann agus ar ghníomhaíochtaí eile de chuid na Gníomhaireachta. 2.Arna iarraidh sin don Ghníomhaireacht, tabharfaidh na Ballstáit faisnéis faoi threalamh teicniúil, baill foirne agus acmhainní airgeadais atá ar fáil ar leibhéal náisiúnta chun rialú ag teorainneacha a dhéanamh agus cuirfidh siad a bpleananna teagmhasacha faoina bráid. 3.Is é cuspóir an mheasúnaithe leochaileachta go ndéanfaidh an Ghníomhaireacht measúnú ar chumas agus ullmhacht Ballstát aghaidh a thabhairt ar na dúshláin atá ag teacht chun cinn, lena náirítear bagairtí atá ann agus a bheidh ann agus brú ag na teorainneacha seachtracha, go n-aithneoidh sí iarmhairtí láithreacha a d'fhéadfadh a bheith ann ag teorainneacha seachtracha agus iarmhartaí a d'fhéadfadh a bheith ann ina dhiaidh sin ar fheidhmiú limistéar Schengen, go háirithe i gcás na mBallstát sin a bhfuil aghaidh á tabhairt acu ar bhrú sonrach agus díréireach, agus go ndéanfaidh sí measúnú ar chumas na mBallstát cur leis an díorma cúltaca mearfhreagartha dá dtagraítear in Airteagal 19(5). Beidh an measúnú sin gan dochar do shásra meastóireachta Schengen. 4.Cuirfear torthaí an mheasúnaithe leochaileachta faoi bhráid an Bhoird Maoirseachta, a chuirfidh comhairle ar an Stiúrthóir Feidhmiúcháin faoi na bearta atá le déanamh ag na Ballstáit ar bhonn thorthaí an mheasúnaithe leochaileacha, agus anailís riosca na Gníomhaireachta agus torthaí shásra meastóireachta Schengen á gcur san áireamh. 5.Glacfaidh an Stiúrthóir Feidhmiúcháin cinneadh ina leagfar amach na bearta ceartaitheacha is gá don Bhallstát lena mbaineann a ghlacadh, lena náirítear trí húsáid acmhainní faoi ionstraimí airgeadais an Aontais. Beidh cinneadh an Stiúrthóra Feidhmiúcháin ina cheangal ar an mBallstát agus leagfar síos ann an teorainn ama faoinar gá na bearta a dhéanamh. 6. I gcás nach nglacann Ballstát na bearta ceartaitheacha is gá laistigh den teorainn ama atá socraithe, déanfaidh an Stiúrthóir Feidhmiúcháin an tábhar a tharchur chuig an mBord Bainistíochta agus fógra a thabhairt don Choimisiún ina leith. Glacfaidh an Stiúrthóir Feidhmiúcháin cinneadh ina leagfar amach na bearta ceartaitheacha is gá don Bhallstát lena mbaineann a ghlacadh, lena náirítear trí húsáid acmhainní faoi ionstraimí airgeadais an Aontais. Mura ndéanann an Ballstát na bearta laistigh den teorainn ama dá bhforáiltear sa chinneadh sin, féadfaidh an Coimisiún beart breise a dhéanamh i gcomhréir le hAirteagal 18. Roinn 3

Teorainneacha Seachtracha a Bhainistiú Airteagal 13 Gníomhaíochtaí a dhéanann an Ghníomhaireacht ag na teorainneacha seachtracha 1. Féadfaidh na Ballstáit cúnamh a iarraidh ar an nGníomhaireacht lena noibleagáidí a chur chun feidhme i dtaca leis na teorainneacha seachtracha a rialú. Déanfaidh an Ghníomhaireacht bearta dá dtagraítear in Airteagal 18 chomh maith. 2. Eagróidh an Ghníomhaireacht an cúnamh iomchuí teicniúil agus oibríochtúil don Bhallstát aíochta agus féadfaidh sí ceann amháin nó níos mó de na bearta seo a leanas a dhéanamh: (a) oibríochtaí comhpháirteacha a chomhordú do Bhallstát amháin nó níos mó agus Foirne Eorpacha de chuid an Gharda Teorann agus Cósta a imscaradh; (b) mear-idirghabhálacha teorann a eagrú agus Foirne Eorpacha de chuid an Gharda Teorann agus Cósta a imscaradh ón díorma cúltaca mearfhreagartha, agus Foirne breise Eorpacha de chuid an Gharda Teorann agus Cósta a imscaradh mar is iomchuí; (c) gníomhaíochtaí a eagrú do Bhallstát amháin nó níos mó agus do thríú tír amháin nó níos mó ag teorainneacha seachtracha, lena náirítear oibríochtaí comhpháirteacha le tríú tíortha comharsanachta; (d) Foirne Eorpacha de chuid an Gharda Teorann agus Cósta a imscaradh faoi chuimsiú na bhfoirne tacaíochta don bhainistiú imirce sna láithreacha práinne; (e) a cuid saineolaithe féin chomh maith le baill na bhfoirne a bhí fostaithe sa Ghníomhaireacht agus ar iasacht ó na Ballstáit a imscaradh chun tacú le húdaráis náisiúnta inniúla na mBallstát lena mbaineann ar feadh tréimhse iomchuí; (f) trealamh teicniúil a chur ar fáil. 3. Déanfaidh an Ghníomhaireacht na gníomhaíochtaí atá leagtha amach i mír 2 a mhaoiniú nó a chómhaoiniú le deontais óna buiséad i gcomhréir leis na rialacha airgeadais atá infheidhme maidir leis an nGníomhaireacht. Airteagal 14 Oibríochtaí comhpháirteacha agus mear-idirghabhálacha teorann a thionscnamh ag na teorainneacha seachtracha 1. Féadfaidh na Ballstáit a iarraidh ar an nGníomhaireacht oibríochtaí comhpháirteacha a lainseáil chun aghaidh a thabhairt ar dhúshláin atá ag teacht chun cinn, lena náirítear bagairtí atá ann agus a bheidh ann ag teorainneacha seachtracha de thoradh inimirce neamhrialta nó coireacht thrasteorann, nó chun cúnamh teicniúil nó oibríochtúil méadaithe a sholáthar agus a gcuid oibleagáidí á gcur chun feidhme i dtaca leis na teorainneacha seachtracha a rialú. 2.Arna iarraidh sin don Bhallstát a bhfuil aghaidh á tabhairt aige ar bhrú sonrach agus díréireach, go háirithe i gcás ina sroicheann líon mór náisiúnach tríú tír, ar náisiúnaigh iad atá ag iarraidh teacht isteach go neamhdhleathach i gcríoch an Bhallstáit sin, pointí ar theorainneacha seachtracha, féadfaidh an Ghníomhaireacht mear-idirghabháil teorann a dhéanamh ar feadh tréimhse teoranta i gcríoch an Bhallstáit aíochta sin. 3.Déanfaidh an Stiúrthóir Feidhmiúcháin tograí ó na Ballstáit le haghaidh oibríochtaí comhpháirteacha a mheasúnú, a fhormheas agus a chomhordú. Déanfar anailís riosca a bheidh cruinn, iontaofa agus cothrom le dáta sula ndéanfar aon oibríochtaí comhpháirteacha nó mear-idirghabhálacha teorann, rud a chuirfidh ar chumas na Gníomhaireachta ord tosaíochta a leagan síos le haghaidh na noibríochtaí comhpháirteacha agus na mearidirghabhálacha teorann atá beartaithe, agus an leibhéal tionchair ar chodanna den teorainn sheachtrach á chur san áireamh i gcomhréir le Rialachán (AE) Uimh. 1052/2013 agus de réir na nacmhainní atá ar fáil. 4.Molfaidh an Stiúrthóir Fei